Tietojen ilmoittaminen tulorekisteriin: kotitalous työn teettäjänä - Tulorekisteri\nTietojen ilmoittaminen tulorekisteriin: kotitalous työn teettäjänä\n14.1.2021 - 31.12.2021\nOhje on tarkoitettu kotitalouksille, jotka maksavat palkkaa tai muita ansiotuloja ja ilmoittavat tiedot tulorekisteriin.\nilmoittamisessa tarvittavat tiedot tavanomaisimmissa maksutilanteissa\ntietojen ilmoittamisen kanavat\nilmoitettujen tietojen korjaaminen\nesimerkkejä erilaisista maksutilanteista ja niissä annettavissa ilmoituksista.\nTässä ohjeessa käsitellään kotimaisia tilanteita. Kansainväliset tilanteet kuvataan ohjeessa Tietojen ilmoittaminen tulorekisteriin: kansainväliset tilanteet.\nTämä ohje korvaa aikaisemman Tietojen ilmoittaminen tulorekisteriin: kotitalous työn teettäjänä -nimisen ohjeen. Ohjetta on päivitetty:\npäivitetty sosiaalivakuuttamisessa käytettävät euromääräiset raja-arvot vuoden 2021 tasolle\npäivitetty esimerkkien sosiaalivakuutusmaksujen määrät vuoden 2021 tasolle\ntarkennettu ammattiluokan ilmoittamista\nlisätty ilmoittamisen ohjeistusta, kun maksajana on kotitalouksien työnantajarinki\ntarkennettu yksityisen hoidon tukeen liittyvää ohjeistusta\ntarkennettu työkorvauksen ilmoittamisen ohjeistusta\nlisätty ohjeistusta tietojen mitätöimisestä ja tehty uusi esimerkki\nlisäksi tehty muita pienempiä teknisluonteisia täsmennyksiä.\n1 Kotitalous työn teettäjänä ja ilmoittajana\nKotitalous voi teettää esimerkiksi remontointia tai siivousta, ostaa lastenhoitoa tai järjestää juhlat pitopalvelun kautta. Yksityishenkilöt ja kuolinpesät voivat teettää työtä kotitaloutena. Kun sovit työhön liittyvistä asioista tekijän kanssa, sinun pitää selvittää, onko kysymyksessä työsuhde vai toimeksiantosuhde. Työsuhteessa työn tekee palkattu työntekijä eli palkansaaja, jolle maksat palkkaa. Toimeksiantosuhteessa ostat työn yritykseltä tai yrittäjältä ja maksat tälle työkorvausta laskun perusteella. Palkan ja työkorvauksen maksamiseen liittyvät velvoitteet eroavat toisistaan.\nPalkka- ja ansiotulot on ilmoitettu tulorekisteriin 1.1.2019 alkaen. Jos suoritus on maksettu ennen vuotta 2019 ja näistä maksuista annettuja ilmoituksia pitää korjata, korjauksia ei tehdä tulorekisteriin vaan suoraan asianomaiselle viranomaiselle.\nTulorekisteriin ilmoitettavia tietoja ovat tehdystä työstä maksetut palkat, luontoisedut, palkkiot, työkorvaukset sekä muut ansiotulot. Myös verovapaat ja veronalaiset kustannusten korvaukset on ilmoitettava. Maksetut suoritukset ilmoitetaan tulorekisteriin palkkatietoilmoituksella jokaisesta tulonsaajasta erikseen. Lisäksi maksetut työnantajan sairausvakuutusmaksut ilmoitetaan työnantajan erillisilmoituksella yhteissummana. Jos käytät palkanmaksuun pientyönantajille suunnattua Palkka.fi-palkanlaskentajärjestelmää, ilmoittaa palvelu palkkatiedot tulorekisteriin puolestasi. Älä ilmoita tällöin tulorekisteriin mitään palkkatietoja. Jos käytät jotakin muuta palkanlaskentajärjestelmää, sinun pitää selvittää, ilmoittaako järjestelmä tiedot tulorekisteriin.\nKotitalouden teettämä työ ilmoitetaan maksajan nimellä ja henkilötunnuksella. Kotitalouden teettämästä työstä maksettu palkka tai työkorvaus on pidettävä erillään esimerkiksi saman henkilön maatalous- ja elinkeinotoiminnasta. Maatalous- tai elinkeinotoimintaan liittyvästä työstä ilmoitus annetaan Y-tunnuksella. Kotitalouden teettämää työtä ei siis ilmoiteta yritystoimintana Y-tunnuksella.\nTulorekisteriin ilmoittamisen pääkohdat kotitaloustyönantajille:\n1. Kun maksat palkkaa tai muita ansiotuloja, ilmoita tiedot tulorekisteriin. Palkkatiedot ilmoitetaan vain yhden kerran, yhteen paikkaan.\n2. Anna palkkatietoilmoitus jokaisesta tulonsaajasta ja jokaisesta maksukerrasta erikseen. Anna lisäksi kuukausittain työnantajan erillisilmoitus, jos olet maksanut työnantajan sairausvakuutusmaksua.\n3. Anna palkkatietoilmoitus ja työnantajan erillisilmoitus viimeistään maksukuukautta seuraavan kalenterikuukauden 5. päivänä. Jos ilmoitat paperilomakkeella, määräaika on kuun 8. päivä.\n4. Ilmoita tiedot sähköisesti. Paperilomakkeella ilmoittaminen on mahdollista vain erityisestä syystä.\nKun teetät työtä, selvitä seuraavat asiat:\nOnko suoritus palkkaa vai työkorvausta?\nKuuluuko työkorvauksen saaja ennakkoperintärekisteriin?\nOnko sinulla velvollisuus toimittaa ennakonpidätys ja maksaa sosiaalivakuutusmaksut? Palkkaa koskevat rajat tarkistetaan vuosittain. Lue lisää palkka- ja ikärajoista luvusta 8. Palkan suuruus ja työntekijän ikä voivat vaikuttaa seuraaviin työnantajavelvoitteisiin:\nennakonpidätyksen toimittaminen ja työnantajan sairausvakuutusmaksun maksaminen\ntyönantajan työttömyysvakuutusmaksun maksaminen\nvelvollisuus ottaa työntekijöille työeläkevakuutus\nvelvollisuus ottaa työntekijöille työtapaturma- ja ammattitautivakuutus.\nOletko tilapäinen työnantaja vai sopimustyönantaja?\nOletko säännöllinen työnantaja vai satunnainen työnantaja?\nJos molemmat puolisot teettävät työtä, kummallakin on velvollisuus ilmoittaa itse maksamansa suoritukset tulorekisteriin. Työnantajavelvoitteiden euromääräiset rajat koskevat kutakin maksajaa erikseen.\nOhjeen esimerkeissä käytetyt rahasummat ovat esimerkinomaisia. Sosiaalivakuutusmaksujen suuruus on tarkistettava vuosittain esimerkiksi eläkevakuutusyhtiöiden tai Verohallinnon internetsivuilta. Ennakonpidätys toimitetaan kunkin tulonsaajan ennakonpidätysprosentin mukaan.\nLisätietoa kotitalouden velvoitteista saat Verohallinnon ohjeesta Kotitalous työn teettäjänä sekä Eläketurvakeskuksen ohjeesta Työsuhteen ja yrittäjätoiminnan tunnusmerkit sekä työsuhteen ja yrittäjätoiminnan välinen rajanveto.\nTulonsaaja on henkilö tai yritys, jolle suoritus maksetaan. Työsuhteessa olevasta henkilöstä käytetään myös termiä työntekijä tai palkansaaja. Tulonsaajan ei tarvitse ilmoittaa tulorekisteriin omia tulotietojaan. Tiedot ilmoittaa aina suorituksen maksaja.\nSuorituksella tarkoitetaan kotitalouden maksamaa palkkaa, työkorvausta tai muuta näihin liittyvää suoritusta, esimerkiksi päivärahaa.\nSuorituksen maksajalla tarkoitetaan kotitaloutta eli yksityishenkilöä tai kuolinpesää, joka maksaa suorituksen tulonsaajalle.\nKotitalouden teettämällä työllä tarkoitetaan yksityishenkilön tai kuolinpesän teettämää työtä, joka ei liity henkilön maatalous- tai elinkeinotoimintaan.\nTulolajilla tarkoitetaan tulon tyyppiä, jolla tulorekisteriin ilmoitettavat suoritukset eritellään. Tulolajeja ovat muun muassa aikapalkka, urakkapalkka ja työkorvaus.\nTilapäinen työnantaja ja sopimustyönantaja ovat työeläkevakuuttajien käyttämiä käsitteitä, joilla ilmoitetaan se, onko suorituksen maksaja tehnyt työeläkevakuutusyhtiön kanssa sopimuksen työeläkevakuuttamisesta vai ei. Työnantaja järjestää työntekijänsä eläketurvan joko tilapäisenä työnantajana tai sopimustyönantajana.\nTyöeläkevakuuttamisessa palkanmaksaja on tilapäinen työnantaja, jos se maksaa palkkoja kuuden peräkkäisen kuukauden aikana enintään 8 790 euroa (v. 2021) eikä työllistä ketään pysyvästi. Tilapäisellä työnantajalla ei ole voimassa olevaa eläkevakuutussopimusta työeläkeyhtiön kanssa.\nJos työnantajalla on jatkuvassa työsuhteessa työntekijä tai työnantaja maksaa palkkaa kuuden peräkkäisen kuukauden aikana yli 8 790 euroa (v. 2021), työnantajan pitää tehdä eläkevakuutussopimus työeläkeyhtiön kanssa. Tällöin työnantaja on sopimustyönantaja.\nKäsitteet satunnainen työnantaja ja säännöllinen työnantaja liittyvät Verohallinnon työnantajarekisteröintiin. Tämä vaikuttaa kotitalouden ilmoittamisen määräaikoihin sekä velvollisuuteen antaa työnantajan erillisilmoitus.\nSatunnaisella työnantajalla on verovuoden aikana palveluksessaan vain yksi työntekijä tai vaihtoehtoisesti enintään viisi työntekijää, joiden työsuhde ei kestä koko kalenterivuotta.\nSäännöllinen työnantaja maksaa palkkaa vakituisesti vähintään kahdelle tai useammalle työntekijälle tai maksaa palkkaa samanaikaisesti vähintään kuudelle työntekijälle, vaikka heidän työsuhteensa ovat tilapäisiä ja tarkoitettu lyhytaikaisiksi. Säännöllisesti palkkaa maksavan työnantajan on ilmoittauduttava Verohallinnon työnantajarekisteriin ennen palkanmaksun aloittamista.\n2 Yksi palkkatietoilmoitus\nTee jokaisesta maksamastasi suorituksesta tulorekisteriin yksi palkkatietoilmoitus. Ilmoittamisen yleiset säännöt:\nAnna ilmoitus jokaisesta suorituksesta. Euromääräistä alarajaa ilmoitettaville tiedoille ei ole.\nIlmoita maksetut palkat ja muut suoritukset tulorekisteriin jokaisesta tulonsaajasta erikseen. Jokainen maksaja ilmoittaa itse maksamansa suoritukset.\nPoikkeus tähän on kotitalouksien työnantajarinki. Katso tarkemmin luku 7.2.\nIlmoitus sisältää yhden tulonsaajan, yhden maksukerran tiedot.\nSamalla ilmoituksella voit ilmoittaa samalle tulonsaajalle useita tulolajeja, jos ne on maksettu samalla kertaa.\nVoit antaa useita eri tulolajeja, mutta ilmoita silti yhteissummana tiedot palkasta tehdyistä vähennyksistä (kaikista tulolajeista tehdyistä):\nVähennyksiä ovat esimerkiksi ennakonpidätys ja työntekijän työeläke- ja työttömyysvakuutusmaksut.\nIlmoita esimerkiksi tuntipalkan, ylityökorvauksen ja lomarahan ennakonpidätykset yhteissummana.\nNäin hoidat suoritusten maksuun liittyvät lakisääteiset ilmoittamisen velvoitteet yhdellä palkkatietoilmoituksella. Palkkatietoja hyödyntävät tiedon käyttäjät, kuten viranomaiset, saavat suoraan tulorekisteristä ne ilmoittamasi tiedot, joihin niillä on oikeus.\nHuomaa, että jos sinun pitää maksaa työnantajan sairausvakuutusmaksua, anna palkkatietoilmoituksen lisäksi työnantajan erillisilmoitus. Katso tarkemmin luku 9 Työnantajan erillisilmoitus työnantajan sairausvakuutusmaksusta.\nIlmoita rahasummat tulorekisteriin sentin tarkkuudella.\n3 Kotitalous palkkaa työntekijän\nKun maksat palkkaa työntekijälle, sinun pitää huolehtia työnantajalle kuuluvista velvoitteista kuten ennakonpidätyksen toimittamisesta ja työntekijän eläkevakuuttamisesta. Palkan suuruus ja työntekijän ikä voivat vaikuttaa työnantajavelvoitteisiin.\nennakonpidätysvelvollisuudesta ja työnantajan sairausvakuutusmaksusta Verohallinnon ohjeesta Kun kotitalous palkkaa työntekijän\neläkevakuuttamisesta Eläketurvakeskuksen Työeläkelakipalvelusta ja eläkevakuutusyhtiöiden internetsivuilta\ntyötapaturma- ja ammattitautivakuuttamisesta Tapaturmavakuutuskeskuksen sivuilta\ntyöttömyysvakuutusmaksuvelvollisuudesta Työllisyysrahaston sivuilta\nottamalla henkilökohtaisesti yhteyttä kyseisiin tahoihin, jos sinulla ei ole internetyhteyttä käytössäsi.\nEsimerkkejä maksetun palkan ilmoittamisesta eri tilanteissa on luvussa 8.\nKotitalouden palkanmaksuun liittyvien velvoitteiden euromääräisiä rajoja (v. 2021):\nKun maksamasi palkka ylittää jonkin yllä kuvatuista rajoista, sinun pitää huolehtia kyseisestä velvoitteesta, esimerkiksi ottaa työntekijälle vakuutus.\nJos maksat palkkaa yli 61,37 euroa kuukaudessa (vuonna 2021), sinun pitää ottaa työntekijälle työeläkevakuutus. Työeläkevakuutus on otettava 17–68-vuotiaille työntekijöille. Vakuuttamisvelvollisuus alkaa sen kuukauden jälkeen, jonka aikana työntekijä täyttää 17 vuotta, ja päättyy sen kuukauden loppuun, jonka aikana työntekijä täyttää 68 vuotta.\nTyöeläkevakuuttamisessa olet tilapäinen työnantaja, jos maksat yhdelle henkilölle bruttopalkkaa enintään 8 790 euroa kuuden peräkkäisen kuukauden aikana etkä työllistä ketään pysyvästi. Muutoin olet sopimustyönantaja. Vaikka olisitkin tilapäinen työnantaja, voit silti halutessasi ryhtyä sopimustyönantajaksi eli tehdä eläkevakuutussopimuksen työeläkeyhtiön kanssa.\nJos maksat yhdelle tai useammalle työntekijälle bruttopalkkaa yli 1 300 euroa kalenterivuodessa, sinun pitää ottaa heille työtapaturma- ja ammattitautivakuutus sekä maksaa työttömyysvakuutusmaksuja. Huomaa, että työntekijän osuus työttömyysvakuutusmaksusta on perittävä työntekijältä myös silloin, kun palkkaa maksetaan enintään 1 300 euroa. Työttömyysvakuutusmaksuja pitää maksaa 17–64-vuotiaista työntekijöistä.\nJos maksat yhdelle työntekijälle bruttopalkkaa yli 1 500 euroa vuodessa, sinun pitää toimittaa palkasta ennakonpidätys ja maksaa työnantajan sairausvakuutusmaksu. Jos työntekijä pyytää, ennakonpidätyksen voi toimittaa myös tätä pienemmästä palkasta. Työnantajan sairausvakuutusmaksu on maksettava 16–67-vuotiaista työntekijöistä.\nEnnakonpidätys ja työnantajan sairausvakuutusmaksu ovat oma-aloitteisia veroja, jotka sinun pitää laskea ja maksaa itse. Muut sosiaalivakuutusmaksut maksat vakuuttajan käyttämällä laskutustavalla.\n4 Kotitalous ostaa palvelun yritykseltä tai yrittäjältä\nJos ostat työtä yritykseltä tai yrittäjältä ja maksat tälle työkorvausta laskun perusteella, kyse on toimeksiantosuhteesta, ei työsuhteesta. Kun teetät työtä toimeksiantosuhteessa, sinun on tarkistettava, kuuluuko yritys tai yrittäjä ennakkoperintärekisteriin.\nJos yritys tai yrittäjä kuuluu ennakkoperintärekisteriin, työkorvauksia ei ilmoiteta tulorekisteriin. Jos maksat esimerkiksi kuukausittain työkorvausta kodin siivouksesta ennakkoperintärekisteriin kuuluvalle yritykselle tai yrittäjälle, tulorekisteriin ei ilmoiteta tietoja. Riittää, että maksat laskun tehdystä työstä.\nJos yritys tai yrittäjä ei kuulu ennakkoperintärekisteriin, ilmoita työstä maksettavat suoritukset aina tulorekisteriin. Katso ilmoittamisesta tarkemmin luku 12 Työkorvaus yritykselle tai yrittäjälle, joka ei kuulu ennakkoperintärekisteriin.\nVoit tarkistaa, kuuluuko yritys tai yrittäjä ennakkoperintärekisteriin YTJ-yrityshausta tai ottamalla yhteyttä Verohallintoon.\nLisätietoa ennakkoperintärekisteröinnistä saat Verohallinnon ohjeesta Ennakkoperintärekisteri.\n5 Tilapäinen työnantaja\nTyöeläkevakuuttamisen näkökulmasta olet tilapäinen työnantaja, jos maksat palkkoja kuuden peräkkäisen kuukauden aikana enintään 8 790 euroa (vuonna 2021) etkä työllistä ketään pysyvästi. Tilapäisellä työnantajalla ei ole voimassa olevaa eläkevakuutussopimusta työeläkeyhtiön kanssa. Tällöin sinun on ilmoitettava tulorekisterin palkkatietoilmoituksessa maksajan tyyppinä sekä Kotitalous että Tilapäinen työnantaja.\nSinun pitää valita itse, mistä työeläkelaitoksesta otat työntekijälle vakuutuksen. Jos ilmoitat tiedot tulorekisterin sähköisessä asiointipalvelussa, valitse työeläkelaitos valikosta. Paperilomakkeella ilmoittaessasi anna työeläkelaitoksen yhtiötunnus. Jos ilmoitat tiedot rajapinnan kautta tai latauspalvelussa, sinun pitää antaa yhtiötunnuksen lisäksi eläkejärjestelynumero (ns. tekninen vakuutusnumero). Pyydä eläkejärjestelynumero työeläkelaitoksesta. Eläkelaitos lähettää laskun ilmoittamiesi tietojen perusteella.\nJos käytät Palkka.fi-palvelua, voit valita työeläkelaitoksen ja maksaa työeläkevakuutusmaksun samalla kun lasket palkat. Palkka.fi-palvelu lähettää automaattisesti ilmoituksen tulorekisteriin. Jos käytät jotakin muuta palkanlaskentajärjestelmää, sinun pitää selvittää, ilmoittaako järjestelmä tiedot tulorekisteriin.\nKalenterivuoden vaihtuminen ei katkaise kuuden kuukauden aikarajan laskemista. Jos sinulla on jatkuvassa työsuhteessa työntekijä tai maksat palkkaa kuuden peräkkäisen kuukauden aikana yli 8 790 euroa (vuonna 2021), et ole enää tilapäinen työnantaja vaan sinut katsotaan sopimustyönantajaksi ja sinun pitää tehdä eläkevakuutussopimus työeläkeyhtiön kanssa. Ilmoita tällöin tulorekisterin palkkatietoilmoituksessa maksajan tyyppinä vain Kotitalous.\nJos teet tilapäisenä työnantajana vakuutussopimuksen ja muutut näin sopimustyönantajaksi, ilmoita saamasi uusi eläkejärjestelynumero tulorekisteriin seuraavasta palkanmaksusta alkaen.\nVoit halutessasi tehdä työeläkevakuutussopimuksen, vaikka 8 790 euron raja ei ylittyisi.\n6 Ilmoittaminen tulorekisteriin\n6.1 Palkkatietoilmoituksen pakolliset ja täydentävät tiedot\nOsa tulorekisteriin palkkatietoilmoituksella ilmoitettavista tiedoista on pakollisesti annettavia tietoja ja osa tiedoista on vapaaehtoisia täydentäviä lisätietoja. Palkkatietoilmoitus sisältää aina vähintään pakollisesti annettavat tiedot.\nOsa pakollisista tiedoista pitää antaa jokaisella ilmoituksella ja osa tietyissä tilanteissa, esimerkiksi kun maksetaan tiettyä suoritusta. Pakollisten tietojen lisäksi on mahdollista ilmoittaa myös täydentäviä tietoja. Täydentävät tiedot ovat välttämättömiä esimerkiksi tulonsaajan lakisääteisten etuuksien tai asiakasmaksujen toimeenpanossa tai muiden tiedon käyttäjien tehtävien hoitamisessa. Tietoja käytetään esimerkiksi sosiaalivakuuttamisen tarpeisiin. Suositus on, että täydentävät tiedot annettaisiin mahdollisimman kattavasti, jolloin kaikki tulorekisteristä tietoja saavat tiedon käyttäjät voivat hyödyntää tietoja tarvitsemallaan tarkkuudella. Tällöin yhden ilmoituksen periaate toteutuu, ja rekisterissä olevia tietoja ei tarvitse pyytää suorituksen maksajalta tai tulonsaajalta jälkikäteen.\nPakollisia tietoja ovat esimerkiksi:\npalkanmaksupäivä tai muu ilmoituspäivä\nmaksajan yksilöinti asiakastunnisteella (henkilötunnus) tai sen puuttuessa yhteystietojen avulla\ntulonsaajan yksilöinti asiakastunnisteella (henkilö- tai Y-tunnus) tai sen puuttuessa yhteystietojen avulla\nosa tulorekisterissä käytettävistä tulolajeista, jotka on ilmoitettava aina, jos kyseisiä tuloja maksetaan.\nOsa täydentävistä tiedoista koskee yksittäisiä tulolajeja ja osa erillisiä tietokokonaisuuksia.\nTäydentäviä lisätietoja ovat esimerkiksi\ntietyt työ- tai virkasuhdetta koskevat tiedot\nErilaisten tietojen antamista kuvataan tarkemmin ohjeessa Tietojen ilmoittaminen tulorekisteriin: palkkatietoilmoituksen pakolliset ja täydentävät tiedot.\n6.2 Kaksi tapaa ilmoittaa maksetut rahapalkat\nRahapalkat voi ilmoittaa tulorekisteriin kahdella eri tavalla. On suositeltavaa ilmoittaa rahapalkat eritellysti, mutta ne on ilmoitettava kuitenkin vähintään yhteissummana (ilmoitustapa 1).\nIlmoitustapa 1, rahapalkkojen ilmoittaminen yhteissummana: Jos palkat ilmoitetaan yhteissummana, osa tiedon käyttäjistä saattaa joutua kysymään tarkempia tietoja, sillä suppeammin ilmoitettuna tiedot eivät ole riittävän tarkkoja kaikille käyttäjille. Esimerkiksi Kela tarvitsee tarkemmat tiedot rahapalkoista myöntäessään sairauspäivärahaa tai vanhempainpäivärahaa.\nIlmoitustapa 2, rahapalkkojen ilmoittaminen eritellysti: Halutessaan maksaja voi ilmoittaa maksamansa rahapalkat pakollista ilmoitustapaa eritellymmin käyttämällä siihen tarkoitettuja erillisiä, täydentäviä tulolajeja. Näin ilmoitettuna palkka muodostuu ilmoitetuista tuloista eikä maksajan tarvitse laskea tuloja yhteen.\nIlmoitustapoja 1 ja 2 ei voi käyttää yhtä aikaa samalla ilmoituksella. Ilmoitustapoja voi kuitenkin vaihdella eri ilmoituksilla.\nOhjeen esimerkeissä kuvataan tietojen ilmoittamista. Esimerkeissä ei esitetä kaikkia pakollisesti annettavia tietoja, vaan ainoastaan ilmoitustapaan liittyvät tiedot.\nEsimerkki 1: Kotitalous maksaa kodinhoitajalle palkkaa yhteensä 2 600 euroa kertasuorituksena. Palkka muodostuu normaalin 2 100 euron kuukausipalkan lisäksi 500 euron lomarahasta.\nMaksaja voi ilmoittaa rahapalkat kahdella eri tavalla, joko ilmoittamalla rahapalkat yhteissummana tai ilmoittamalla rahapalkat eritellymmin täydentävillä tulolajeilla:\n101 Palkka yhteissumma\nIlmoitustapaa 2 käytettäessä tulonsaajan palkka muodostuu ilmoitettujen tulolajien yhteissummasta. Maksajan ei tarvitse erikseen ilmoittaa tulolajien yhteissummaa.\nPalkka ilmoitetaan tulolajilla Aikapalkka (201), jos palkkaa maksetaan esimerkiksi tuntihinnan tai viikkohinnan mukaan. Palkka ilmoitetaan tulolajilla Urakkapalkka (227), jos palkkaa maksetaan urakan perusteella.\nJos lasket palkat Palkka.fi-palvelussa, palvelu ilmoittaa automaattisesti tulorekisteriin palvelussa laskettujen palkkojen tiedot. Sinun ei tarvitse erikseen ilmoittaa tulorekisteriin näitä tietoja. Huomaa, että Palkka.fi-palvelussa voi laskea ja ilmoittaa vain palkkoja, ei työkorvauksia.\nTulorekisterillä on oma sähköinen asiointipalvelu, johon kirjaudutaan osoitteessa tulorekisteri.fi. Sen kautta voit antaa ilmoituksen syöttämällä tiedot sähköisen asiointipalvelun verkkolomakkeella.\nJos käytät palkanlaskentaohjelmistoa, varmista, miten ilmoitukset tulorekisteriin pitää tehdä. Palkanlaskentaohjelmisto voi esimerkiksi muodostaa valmiin aineiston, jonka voit lähettää tulorekisteriin tulorekisterin sähköisessä asiointipalvelussa.\nJos sähköinen ilmoittaminen ei ole mahdollista, voit antaa tulorekisteriin ilmoituksen maksetuista palkoista myös paperilomakkeella. Lomakkeen voi tulostaa osoitteesta tulorekisteri.fi.\n6.4 Ilmoittamisen määräajat\nIlmoittamisen määräaikaan vaikuttaa se, onko kotitalous satunnainen vai säännöllinen työnantaja Verohallinnon työnantajarekisteröinnin näkökulmasta.\nJos kotitaloutesi on satunnainen työnantaja, ilmoita maksetut palkat ja muut suoritukset tulorekisteriin sähköisesti viimeistään maksukuukautta seuraavan kalenterikuukauden 5. päivänä. Jos annat ilmoituksen paperilomakkeella, määräaika on seuraavan kalenterikuukauden 8. päivä. Jos olet maksanut palkkaa kalenterikuukauden aikana useammin kuin kerran, ilmoita maksamasi palkat eri ilmoituksilla jokaiselta maksupäivältä erikseen.\nEsimerkki 2: Kotitalous, joka on satunnainen työnantaja, maksaa palkkaa kesäkuussa kaksi kertaa, 5.6. ja 23.6., sekä lisäksi syyskuussa kerran. Kummastakin kesäkuun palkanmaksusta pitää antaa erillinen palkkatietoilmoitus sähköisesti viimeistään heinäkuun 5. päivä tai paperilomakkeella viimeistään heinäkuun 8. päivä. Syyskuun palkanmaksusta ilmoitus pitää antaa sähköisesti viimeistään lokakuun 5. päivä tai paperilomakkeella viimeistään lokakuun 8. päivä.\nJos kuulut Verohallinnon työnantajarekisteriin eli olet säännöllinen työnantaja, ilmoita maksetut palkat ja muut suoritukset tulorekisteriin sähköisesti viimeistään 5. kalenteripäivänä maksupäivän jälkeen. Jos annat ilmoituksen paperilomakkeella, määräaika on 8 kalenteripäivää palkanmaksusta. Verovapaat matkakustannusten korvaukset (kilometrikorvaukset, ateriakorvaukset ja päivärahat) voit kuitenkin tällöinkin ilmoittaa sähköisesti maksukuukautta seuraavan kalenterikuukauden 5. päivänä tai paperilomakkeella maksukuukautta seuraavan kalenterikuukauden 8. päivänä. Samoin jos tulonsaajalle annetaan pelkkä luontoisetu, se ilmoitetaan kuukausittain viimeistään seuraavan kalenterikuukauden 5. päivänä. Jos luontoisedun kertymiskuukaudelta maksetaan rahapalkkaa vielä kertymiskuukautta seuraavan kalenterikuukauden aikana, voidaan luontoisetu ilmoittaa myös sen kertymiskuukautta seuraavan kalenterikuukauden tuloksi. Ilmoitus on tällöin annettava viimeistään sitä kuukautta seuraavan kalenterikuukauden viidentenä päivänä, jonka tuloksi luontoisetu on ilmoitettu.\nEsimerkki 3: Kotitalous, joka on säännöllinen työnantaja, maksaa palkkaa kesäkuun 15. päivä. Tästä palkanmaksusta ilmoitus pitää antaa sähköisesti viimeistään kesäkuun 20. päivä tai paperilomakkeella viimeistään kesäkuun 23. päivä.\nJos sinun pitää maksaa työnantajan sairausvakuutusmaksua, anna työnantajan erillisilmoitus sähköisesti viimeistään palkanmaksua seuraavan kalenterikuukauden 5. päivänä. Jos annat ilmoituksen paperilomakkeella, määräaika on palkanmaksua seuraavan kalenterikuukauden 8. päivä.\nJos olet säännöllinen työnantaja etkä maksa kuukauden aikana palkkaa, ilmoita tämän kuukauden työnantajan erillisilmoituksella pelkästään Ei palkanmaksua -tieto. Tällöinkin työnantajan erillisilmoitus pitää antaa viimeistään seuraavan kalenterikuukauden 5. päivänä. Jos esimerkiksi heinäkuussa ei makseta palkkaa, anna ilmoitus sähköisesti viimeistään elokuun 5. päivä tai paperilomakkeella viimeistään elokuun 8. päivä. Jos olet satunnainen työnantaja, sinun tarvitsee antaa työnantajan erillisilmoitus vain niiltä kuukausilta, joilta olet maksanut palkkaa tai kustannusten korvauksia.\nTäydentävien tietojen ilmoittamiselle ei ole erityistä määräaikaa, mutta ne suositellaan antamaan samanaikaisesti pakollisten tietojen kanssa aina, kun se on mahdollista.\nJos huomaat virheen ilmoittamissasi tiedoissa, se pitää korjata antamalla korvaava ilmoitus. Tietyissä tilanteissa virheellinen ilmoitus pitää ensin mitätöidä ja antaa sen jälkeen kokonaan uusi ilmoitus. Lue lisää mitätöintiä vaativista virheistä luvusta 15 Tulorekisteriin ilmoitettujen tietojen korjaaminen. Korvaavan palkkatietoilmoituksen ja korvaavan työnantajan erillisilmoituksen antamiselle ei ole erityistä määräaikaa, mutta suositus on korjata virhe heti, kun se on huomattu.\nMääräajat ja pakolliset tiedot.\nIlmoituksen pakolliset tiedot\nKustannusten korvaukset (kaikki)\nTyökorvaukset (saaja ei ennakkoperintärekisterissä)\nMaksukuukautta seuraavan kalenterikuukauden 5. päivä\nMaksukuukautta seuraavan kalenterikuukauden 8. päivä\nTyönantajan erillisilmoitus: vain ne kuukaudet, joilta on maksettu palkkaa tai kustannusten korvauksia\nTyönantajan sairausvakuutusmaksun määrä\n5. kalenteripäivä maksupäivän jälkeen\n8. kalenteripäivä maksupäivän jälkeen\nPalkkatietoilmoitus: kustannusten korvaukset\nTyönantajan erillisilmoitus: kuukaudet, joilta on maksettu palkkaa\nTyönantajan erillisilmoitus: ei palkanmaksua -tieto\nEi palkanmaksua: seuraavan kalenterikuukauden 5. päivä\nEi palkanmaksua: seuraavan kalenterikuukauden 8. päivä\nSuositus antaa samanaikaisesti pakollisten tietojen kanssa.\nKorvaavalla ilmoituksella annettavat tiedot\nKaikki tiedot, myös alkuperäisessä ilmoituksessa oikein olleet. Sähköisessä asiointipalvelussa voi korjata ilmoituksesta vain virheellisen kohdan.\nKorjattava heti, kun virhe huomattu.\nIlmoituksen mitätöinnissä annettavat tiedot\nMaksajan asiakastunniste (esimerkiksi henkilötunnus tai Y-tunnus)\nAlkuperäisen, mitätöitävän ilmoituksen ilmoitusviite\nMitätöitävä heti, kun virhe huomattu.\nPaperilomakkeiden pitää olla perillä Tulorekisteriyksikössä viimeistään määräpäivänä.\nMaksupäivän jälkeiseen 5 kalenteripäivään lasketaan mukaan lauantai, sunnuntai tai muu pyhäpäivä, mutta jos ilmoituksen määräpäivä on lauantai, sunnuntai tai muu pyhäpäivä, tiedot voi ilmoittaa seuraavana arkipäivänä.\nSatunnainen ja säännöllinen työnantaja on määritelty luvussa 1.\nTyönantajan erillisilmoitusta käsitellään tarkemmin luvussa 9 Työnantajan erillisilmoitus työnantajan sairausvakuutusmaksusta.\nKorvaavaa ilmoitusta käsitellään tarkemmin luvussa 15 Tulorekisteriin ilmoitettujen tietojen korjaaminen.\n6.5 Seuraamukset tietojen antamisesta myöhässä\nTulorekisteriin ilmoittamista koskevissa asioissa Verohallinto ei määrää yksityishenkilölle tai kuolinpesälle myöhästymismaksua tai laiminlyöntimaksua puutteista ilmoituksissa. Tulorekisterin tiedon käyttäjät voivat määrätä muita seuraamuksia.\n7 Maksajan ja saajan tunnistetiedot\n7.1 Maksajana yksittäinen kotitalous\nIlmoita tulorekisteriin jokaisella palkkatietoilmoituksella tiedot suorituksen maksajasta ja saajasta. Jos maksat palkkaa, anna palkanmaksukausi ja maksupäivä. Palkanmaksukaudella tarkoitetaan ajanjaksoa, jolta palkka maksetaan. Tulonsaajan tunniste on yksityishenkilöllä henkilötunnus ja yrityksellä tai yrittäjällä Y-tunnus.\nKun ilmoitat tietoja kotitaloustyönantajana, ilmoita tiedot aina henkilötunnuksella. Tämä koskee sekä säännöllisiä että satunnaisia työnantajia. Lisäksi työtapaturma- ja ammattitautivakuutuksen vakuutuksenottajana pitää olla palkkatietoilmoitukseen merkitty suorituksen maksaja, jotta vakuutusyhtiö pystyy käsittelemään tiedot oikein.\nKotitaloudella voi olla edunvalvoja tai asiamies, joka käytännössä hoitaa tietojen ilmoittamisen ja palkan maksamisen kotitalouden puolesta. Päämiehellä eli kotitaloudella on silti vastuu siitä, että tiedot ilmoitetaan tulorekisteriin, ja kotitalous on varsinainen palkanmaksaja. Alaikäinen henkilö voi olla maksaja omilla tuloillaan.\nKun maksajan tyyppinä ilmoitetaan Kotitalous, Verohallinto tietää, että velvollisuudessa toimittaa ennakonpidätys ja maksaa työnantajan sairausvakuutusmaksu on 1 500 euron raja.\nEsimerkki 4: Kotitalous maksaa palkkaa 40 euroa yhdelle 19-vuotiaalle työntekijälle kertasuorituksena. Kotitalous ei maksa muita suorituksia vuoden aikana tälle työntekijälle tai muille. Palkka on niin pieni, ettei kotitaloudella ole velvollisuutta maksaa sosiaalivakuutusmaksuja. Tästä huolimatta työntekijältä on perittävä työntekijän työttömyysvakuutusmaksu, joka tässä tapauksessa jää työnantajalle.\nKotitalous ilmoittaa tunnistetietoina seuraavat tiedot tulorekisteriin:\nToimenpiteen tyyppi: Uusi ilmoitus\nPalkanmaksukauden alkupäivä: 01.01.20xx\nPalkanmaksukauden loppupäivä: 31.01.20xx\nMaksajan tyyppi: Kotitalous\nMaksajan tyyppi: Tilapäinen työnantaja*\nYhteyshenkilön nimi: Essi Esimerkki\nYhteyshenkilön puhelinnumero: 0000000\nYhteyshenkilön sähköposti: jotain@jotain.fi\nMaksajan tunniste (henkilötunnus): 010101-1111\nTulonsaajan tunniste (henkilötunnus): 020202-2222\nVakuuttamisen poikkeustilanteen tyyppi:\nEi vakuuttamisvelvollisuutta (työeläkevakuutus)\nEi vakuuttamisvelvollisuutta (sairausvakuutus)\nEi vakuuttamisvelvollisuutta (työtapaturma- ja ammattitautivakuutus)\n* Jos kotitalous on sopimustyönantaja, ei tässä kohdassa ilmoiteta mitään.\nVakuuttamisen poikkeustilanteen tyyppiä "Ei vakuuttamisvelvollisuutta (työttömyysvakuutus)" käytetään silloin, kun työntekijä on alle 17- tai yli 64-vuotias\nJos suoritus on työkorvausta ja tulonsaaja ei kuulu ennakkoperintärekisteriin, anna maksajan ja saajan tiedot yllä olevan esimerkin mukaisesti.\nJos palkkaa maksavalla kotitaloudella on työnantajavelvoitteita (katso tarkemmin luvut 3 ja 8), sinun pitää antaa maksajasta ja suorituksen saajasta enemmän tietoja.\nEsimerkki 5, tilapäinen työnantaja: Kotitalous maksaa yhdelle työntekijälle palkkaa 1 400 euroa kertasuorituksena. Kotitalous ei maksa muita suorituksia vuoden aikana tälle työntekijälle tai muille. Kotitalouden pitää hoitaa työntekijän työeläke-, työttömyys- sekä työtapaturma- ja ammattitautivakuuttaminen. Kotitalous ilmoittaa tunnistetietoina seuraavat tiedot tulorekisteriin:\nVakuuttamista koskevat tiedot\nTieto työeläkevakuutuksesta: Työntekijän työeläkevakuutus\nValitun työeläkelaitoksen yhtiötunnus***: NN\n** Ammattiluokka on annettava, jos tulonsaaja on työtapaturmavakuutettu ja hänelle maksetaan työtapaturmavakuutusmaksun alaista tuloa. Ammattiluokan ilmoittamista suositellaan myös silloin, kun tulonsaaja ei ole tapaturmavakuutettu, mutta hän on palvelussuhteessa. Työtapaturma- ja ammattitautivakuutus on pakollinen, kun työnantaja maksaa palkkaa yhdelle tai usealle henkilölle vuodessa yli 1 300 euroa. Kohdassa ilmoitetaan Tilastokeskuksen ammattiluokituksen (TK10) mukainen ammattiluokan koodi. Ammattiluokitus on Tilastokeskuksen verkkosivuilla.\n*** Valitun työeläkelaitoksen yhtiötunnus: Valitse itse haluamasi työeläkelaitos ja ilmoita sen tunnus. Alla esimerkkejä:\n46 Keskinäinen Eläkevakuutusyhtiö Ilmarinen\n54 Keskinäinen Työeläkevakuutusyhtiö Elo\n55 Keskinäinen työeläkevakuutusyhtiö Varma\n56 Eläkevakuutusosakeyhtiö Veritas\n**** Jos olet tilapäinen työnantaja ja annat ilmoituksen tulorekisterin sähköisessä asiointipalvelussa tai paperilomakkeella, eläkejärjestelynumeroa ei tarvitse antaa.\n7.2 Maksajana kotitalouksien työnantajarinki\nKotitaloudet voivat maksaa yhteisesti palkkaa esimerkiksi siivouksesta yhdelle tulonsaajalle. Tällöin ne muodostavat kotitalouksien työnantajaringin. Kun ringin jäsenet palkkaavat työntekijän yhdellä yhteisellä työsopimuksella, ne ovat yhteisvastuullisesti työntekijän työnantajia. Työnantajaringin jäsenet ovat silloin yhteisvastuullisesti velvollisia hoitamaan työsuhteeseen liittyvät työnantajavelvoitteet. Kotitalouksien on keskenään sovittava siitä, kuka toimittaa ja maksaa ennakonpidätyksen ja työnantajan sairausvakuutusmaksun sekä hoitaa muut työnantajavelvoitteet eli työeläkevakuuttamisen, työtapaturma- ja ammattitautivakuuttamisen sekä maksaa työttömyysvakuutusmaksut. Vastuuhenkilö on ringin edustaja ulospäin ja käyttää ilmoittamisessa ja maksamisessa omaa henkilötunnustaan.\nKun suorituksen maksajana on kotitalouksien työnantajarinki, palkkatietoilmoituksella on ilmoitettava maksajan tyyppinä Kotitalouksien työnantajarinki.\nTyönantaja on velvollinen vakuuttamaan työntekijänsä työtapaturman ja ammattitaudin varalta, kun työnantaja maksaa tai on sopinut maksavansa kalenterivuoden aikana teettämästään työstä palkkaa yli 1 300 euroa. Vakuuttamisvelvollisuuden raja on työnantaja- ja kalenterivuosikohtainen, eli kaikki kyseisen työnantajan kalenterivuoden aikana teettämät työt otetaan huomioon, ja työnantajan näistä maksamat tai sopimat palkat lasketaan yhteen. Kotitaloudet voivat sopia ja valtuuttaa yhden henkilön, joka hoitaa vakuutuksen ottamisen. Työnantajarinki katsotaan yhdeksi työnantajaksi, joten vakuuttamisvelvollisuuden raja koskee koko rinkiä ja sille riittää yksi vakuutus. Jos kukin kotitalous tekee työntekijän kanssa oman työsopimuksen, kyseessä on useampi työsuhde, eikä kokonaisuutta pidetä tässä tarkoitettuna rinkinä.\nTyöllisyysrahasto määrää työttömyysvakuutusmaksun vasta, kun työnantaja on maksanut työntekijälle tai työntekijöille yli 1 300 euroa palkkaa vuodessa. Vaikka 1 300 euron työttömyysvakuutusmaksuvelvollisuuden raja ei ylittyisikään, tulonsaajalta pitää periä työntekijän työttömyysvakuutusmaksu ja tiedot pitää ilmoittaa tulorekisteriin.\nTyöeläkevakuuttamisessa maksettavan palkan määrä ja 8 790 euron raja (vuonna 2021) määrittävät, onko maksaja tilapäinen työnantaja vai sopimustyönantaja (katso luku 1 tai 8.3).\nJos kotitaloudet muodostavat työnantajaringin, heillä voi olla työeläkeyhtiössä yksi vakuutus, joka on otettu työeläkevakuuttamisesta vastaavan tahon nimissä. Työeläkevakuuttamisen raja koskee tällöin koko työnantajarinkiä yhteisesti. Jos jokainen työnantaja on tehnyt oman vakuutussopimuksen tai jokainen ilmoittaa itse oman osuutensa palkasta esimerkiksi tilapäisenä työnantajana, silloin eläkevakuuttamisen raja koskee jokaista työnantajaa erikseen.\nKotitalouksien ei tarvitse toimittaa ennakonpidätystä eikä maksaa työnantajan sairausvakuutusmaksua, jos samalle saajalle työstä maksettava palkka ei ylitä 1 500 euroa kalenterivuodessa. Rajaa sovelletaan jokaiseen työnantajaringin jäseneen erikseen, ringin tai perheen maksamalla yhteissummalla ei ole tässä merkitystä.\nJos työnantajarinki maksaa työkorvausta tulonsaajalle, joka ei kuulu ennakkoperintärekisteriin, toimitetaan työkorvauksesta vain ennakonpidätys. Tulotietoina ilmoitetaan vain suorituksen ja ennakonpidätyksen määrät. Muita sosiaalivakuutusmaksuja ei makseta eikä ilmoiteta. Jos tulonsaaja kuuluu ennakkoperintärekisteriin, mitään tietoja ei ilmoiteta tulorekisteriin.\nJos kotitalouksien työnantajaringillä on Y-tunnus, jolla se hoitaa palkan tai työkorvauksen maksun, ei työnantajarinkiin sovelleta kotitaloustyönantajaa koskevia kevennettyjä velvollisuuksia (esimerkiksi 1 500 euron ennakonpidätysraja tai tulorekisteriin annettavan ilmoituksen antamisajankohta). Tällöin työnantajarinki ilmoittaa tiedot tulorekisteriin kuten muutkin työnantajat. Lisätietoa esimerkiksi ohjeessa Tietojen ilmoittaminen tulorekisteriin: rahapalkat ja palkasta vähennettävät erät.\n8 Kotitalouden maksaman palkan ilmoittaminen\nTulorekisteriin ilmoittamisella ei ole euromääräistä alarajaa, joten ilmoita kaikki maksamasi palkat ja muut suoritukset. Myöskään saajan iällä ei ole merkitystä ilmoittamisvelvollisuuteen.\nPalkan määrä ja työntekijän ikä vaikuttavat työnantajavelvoitteisiin, mutta ne eivät vaikuta siihen, mitä pitää ilmoittaa. Ilmoita palkkatiedot tulorekisteriin, vaikka esimerkiksi ennakonpidätystä ei olisi toimitettu palkan pienuuden tai työntekijän verokorttiin merkityn veroprosentin vuoksi. Ilmoittamisvelvollisuuteen ei vaikuta myöskään se, pitääkö palkasta maksaa sosiaalivakuutusmaksuja.\nTyöeläkevakuutus on otettava muiden ehtojen täyttyessä 17–68-vuotiaille työntekijöille.\nTyönantajan sairausvakuutusmaksu on ilmoitettava ja maksettava 16–67-vuotiaista työntekijöistä.\nTyöntekijän työttömyysvakuutusmaksu on maksettava 17–64-vuotiaista työntekijöistä.\nTyötapaturma- ja ammattitautivakuuttamisessa ei ole vastaavia ikärajoja.\n8.1 Palkan muodostuminen\nRahan lisäksi palkkaa ovat myös luontoisedut, erilaiset lisät sekä rahanarvoisena etuutena saadut tavarat tai vaihtotyö.\nJos annat työntekijälle luontoisetuja, maksat matkakustannusten korvauksia tai kustannusten korvauksia (veronalaisia tai verovapaita), katso näiden ilmoittamisesta lisäksi luku 10 Palkkaan liittyvät tulolajit.\n8.2 Maksetun palkan ilmoittaminen\n8.2.1 Bruttopalkka enintään 1 300 euroa vuodessa\nJos maksat yhdelle tai usealle työntekijälle bruttopalkkaa yhteensä enintään 1 300 euroa vuodessa, sinun on ilmoitettava tulorekisteriin\npalkasta peritty työntekijän osuus työeläkevakuutusmaksusta, jos palkka on yli 61,37 euroa kuukaudessa (vuonna 2021)\npalkasta peritty työntekijän osuus työttömyysvakuutusmaksusta 17–64-vuotiailta.\nTyönantajana sinun on aina perittävä palkasta työntekijän osuus työttömyysvakuutusmaksusta, vaikka työnantajan osuutta ei tarvitsisikaan maksaa. Työttömyysvakuutusmaksu jää tässä tapauksessa työnantajalle. Tulonsaaja saa perityn summan vähennyksenä omassa verotuksessaan.\nTyöllisyysrahasto määrää työttömyysvakuutusmaksun vasta kun 1 300 euroa ylittyy. Maksun perusteena on tällöin koko palkkasumma, ei pelkästään 1 300 euron ylittävä osuus. Tästä syystä myös 1 300 euron suuruiset ja sitä pienemmät palkat merkitään työttömyysvakuutusmaksun alaiseksi suoritukseksi.\nPalkasta ei tarvitse toimittaa ennakonpidätystä eikä maksaa työnantajan sairausvakuutusmaksuja, jos yhdenkään työntekijän palkka ei vuodessa ylitä 1 500 euroa. Jos olet kuitenkin toimittanut ennakonpidätyksen tai maksanut työnantajan sairausvakuutusmaksuja, ilmoita myös ne tulorekisteriin.\nEsimerkki 6: Kotitalous maksaa palkkaa 40 euroa 15-vuotiaalle. Muita työntekijöitä ei ole. Palkka on niin pieni, ettei kotitalouden tarvitse maksaa työeläkevakuutusmaksua eikä ottaa työtapaturma- ja ammattitautivakuutusta. Iän perusteella ei makseta työnantajan sairausvakuutusmaksua, työttömyysvakuutusmaksua eikä työeläkevakuutusmaksua. Ennakonpidätystä ei tässä esimerkissä toimiteta. Koska työnantajan sairausvakuutusmaksua ei tarvitse maksaa, ei tarvitse antaa myöskään työnantajan erillisilmoitusta. Kotitalous ilmoittaa seuraavat tiedot tulorekisteriin:\nEi vakuuttamisvelvollisuutta (työeläke-, sairaus-, työttömyys- sekä työtapaturma- ja ammattitautivakuutus)\nAmmattiluokka on annettava, jos tulonsaaja on työtapaturmavakuutettu ja hänelle maksetaan työtapaturmavakuutusmaksun alaista tuloa. Ammattiluokan ilmoittamista suositellaan myös silloin, kun tulonsaaja ei ole tapaturmavakuutettu, mutta hän on palvelussuhteessa. Työtapaturma- ja ammattitautivakuutus on pakollinen, kun työnantaja maksaa palkkaa yhdelle tai usealle henkilölle vuodessa yli 1 300 euroa.\nEsimerkki 7: Kotitalous maksaa palkkaa 1 000 euroa 30-vuotiaalle. Muita työntekijöitä ei ole eikä muita suorituksia makseta saman vuoden aikana. Työntekijästä on maksettava ja ilmoitettava työeläkevakuutusmaksu ja työntekijän työttömyysvakuutusmaksu. Ennakonpidätystä ei tässä esimerkissä toimiteta. Työnantajan sairausvakuutusmaksua ei tarvitse maksaa eikä työnantajan erillisilmoitusta antaa.\nTyöntekijän osuus työttömyysvakuutusmaksusta on aina perittävä työntekijältä, vaikka työnantajalla ei ole maksuvelvollisuutta, koska työnantajaa koskeva 1 300 euron raja ei ylity. Kotitalous ilmoittaa seuraavat tiedot tulorekisteriin\nVakuuttamisen poikkeustilanteen tyyppi: Ei vakuuttamisvelvollisuutta (työtapaturma- ja ammattitautivakuutus)\n201 Aikapalkka tai 227 Urakkapalkka\n413 Työntekijän työeläkevakuutusmaksu\n414 Työntekijän työttömyysvakuutusmaksu\n8.2.2 Bruttopalkka yli 1 300 euroa, mutta enintään 1 500 euroa vuodessa\nJos maksamiesi bruttopalkkojen määrä kaikille työntekijöille on yhteensä yli 1 300 euroa mutta yhden henkilön palkka on enintään 1 500 euroa vuodessa, sinun pitää luvussa 8.2.1 mainitun lisäksi hoitaa seuraavat asiat:\nOta työntekijöillesi työtapaturma- ja ammattitautivakuutus ja ilmoita tulorekisterin palkkatietoilmoituksella työntekijän ammattiluokka. Työtapaturma- ja ammattitautivakuutus pitää ottaa ennen työnteon alkamista. Vakuutusta ei voi ottaa takautuvasti.\nMaksa työttömyysvakuutusmaksuja Työllisyysrahastolle. Huomaa, että työnantajana sinun on aina perittävä palkasta työntekijän osuus työttömyysvakuutusmaksusta, vaikka yhden henkilön bruttopalkka olisi enintään 1 300 euroa.\nEsimerkki 8: Kotitalous maksaa palkkaa 1 400 euroa. Muita suorituksia ei kyseisen vuoden aikana makseta. Työntekijästä on maksettava työeläkevakuutusmaksun lisäksi työttömyysvakuutusmaksu sekä työtapaturma- ja ammattitautivakuutusmaksu. Näistä työeläke- ja työttömyysvakuutusmaksu ilmoitetaan tulorekisteriin omilla tulolajeillaan, työtapaturma- ja ammattitautivakuutusmaksua ei.\nEnnakonpidätystä ei tässä esimerkissä toimiteta. Myöskään työnantajan sairausvakuutusmaksua ei tarvitse maksaa eikä työnantajan erillisilmoitusta antaa. Palkka voidaan ilmoittaa esimerkiksi tulolajilla aikapalkka tai urakkapalkka sen mukaan, onko työ sovittu tehtäväksi esimerkiksi tuntiveloituksena vai urakkahintana. Kotitalous ilmoittaa seuraavat tiedot tulorekisteriin:\n8.2.3 Bruttopalkka yli 1 500 euroa vuodessa\nJos maksat bruttopalkkaa yhdelle henkilölle enemmän kuin 1 500 euroa vuodessa, sinun pitää luvussa 8.2.2 mainitun lisäksi hoitaa seuraavat asiat:\nToimita palkasta ennakonpidätys ja ilmoita se tulorekisteriin.\nMaksa työnantajan sairausvakuutusmaksut ja ilmoita niiden yhteismäärä tulorekisteriin työnantajan erillisilmoituksella.\nEsimerkki 9: Kotitalous maksaa palkkaa tammikuussa 1 600 euroa. Kotitalous ei maksa muita suorituksia muille työntekijöille. Työntekijästä on maksettava työeläkevakuutusmaksun ja sairausvakuutusmaksun lisäksi työnantajan työttömyysvakuutusmaksu sekä työtapaturma- ja ammattitautivakuutusmaksu. Näiden lisäksi pitää toimittaa palkasta ennakonpidätys.\nPalkka voidaan ilmoittaa esimerkiksi tulolajilla Aikapalkka tai Urakkapalkka sen mukaan, onko työ sovittu tehtäväksi esimerkiksi tuntiveloituksena vai urakkahintana. Kotitalous ilmoittaa seuraavat tiedot tulorekisteriin:\nPalkkatietoilmoituksen lisäksi pitää antaa työnantajan erillisilmoitus työnantajan sairausvakuutusmaksusta luvun 9 mukaisesti.\nTyöeläkevakuuttamisessa on merkitystä sillä, oletko tilapäinen työnantaja vai sopimustyönantaja. Työeläkevakuutusmaksua maksetaan 17–68-vuotiaiden ansiotuloista.\nJos maksat palkkaa työsuhteessa olevalle työntekijälle, jolla on muun työskentelyn perusteella yrittäjän eläkevakuutus (YEL), sinun pitää kuitenkin maksaa työntekijän eläkevakuutusmaksu. YEL-vakuutus ei vaikuta kotitaloustyönantajan vakuuttamisvelvollisuuksiin.\nYrittäjäasemassa olevat ottavat itselleen YEL-vakuutuksen. Jos maksat työkorvausta sellaiselle YEL-vakuutetulle yrittäjälle, joka ei kuulu ennakkoperintärekisteriin, sinun ei tarvitse maksaa TyEL-maksua, mutta sinun pitää toimittaa työkorvauksesta ennakonpidätys.\nMikäli maksat palkkaa työntekijälle enintään 61,37 euroa kuukaudessa (vuonna 2021), sinun ei tarvitse periä työeläkevakuutusmaksun työntekijän osuutta työntekijältä. Työntekijän iällä ei ole merkitystä.\nEsimerkki 10: Kotitalous on tilapäinen työnantaja ja maksaa remontista palkkaa 1 600 euroa. Kotitalous ei maksa muita suorituksia muille työntekijöille. Työntekijästä on maksettava työeläkevakuutusmaksun ja työnantajan sairausvakuutusmaksun lisäksi työttömyysvakuutusmaksu sekä työtapaturma- ja ammattitautivakuutusmaksu. Näiden lisäksi pitää ilmoittaa palkasta toimitettu ennakonpidätys.\nKotitalous ilmoittaa seuraavat tiedot tulorekisteriin:\n9 Työnantajan erillisilmoitus työnantajan sairausvakuutusmaksusta\nJos maksat samalle työntekijälle kalenterivuoden aikana palkkaa yli 1 500 euroa, sinun pitää maksaa työnantajan sairausvakuutusmaksu ja ilmoittaa se tulorekisteriin työnantajan erillisilmoituksella.\nTyönantajan pitää itse laskea työnantajan sairausvakuutusmaksu kunkin kuukauden aikana maksamiensa bruttopalkkojen määrästä. Bruttopalkkaan kuuluvat rahapalkan lisäksi muun muassa luontoisedut. Kotitalouden ei tarvitse maksaa työnantajan sairausvakuutusmaksua eikä ilmoittaa sitä tulorekisteriin, jos samalle tulonsaajalle maksetaan kalenterivuoden aikana palkkaa enintään 1 500 euroa vuodessa. Jos maksat esimerkiksi kahdelle työntekijälle kummallekin 1 000 euroa palkkaa, työnantajan sairausvakuutusmaksua ei tarvitse näiden suoritusten perusteella maksaa. Työnantajan sairausvakuutusmaksua maksetaan 16–67-vuotiaista työntekijöistä.\nIlmoita työnantajan erillisilmoituksella työnantajan sairausvakuutusmaksun yhteismäärä. Kohdassa ei ilmoiteta bruttopalkkojen yhteismäärää. Anna työnantajan erillisilmoitus jokaiselta palkanmaksukuukaudelta.\nAnna työnantajan erillisilmoitus kuukausittain sähköisesti viimeistään palkanmaksukuukautta seuraavan kalenterikuukauden 5. päivänä. Paperisen ilmoituksen määräaika on palkanmaksukuukautta seuraavan kalenterikuukauden 8. päivä.\nVoit maksaa ja ilmoittaa työnantajan sairausvakuutusmaksun myös 1 500 euron alle jäävistä palkoista, jos tiedät, että työntekijän bruttopalkka tulee myöhemmin ylittämään tuon rajan. Anna tällöin erillisilmoitus kunkin palkanmaksukauden mukaisesti. Jos et ole ennen 1 500 euron rajan ylittymistä maksanut työnantajan sairausvakuutusmaksua ja raja myöhemmin vuoden aikana ylittyy, sinun pitää laskea ja maksaa maksu koko vuoden bruttopalkkojen määrästä. Ilmoita koko vuoden palkkasummasta maksettava työnantajan sairausvakuutusmaksu yhteissummana sen kuukauden erillisilmoituksella, jona 1 500 euron vuotuinen raja on ylittynyt.\nTyönantajan erillisilmoituksella annetaan seuraavat tiedot:\nsuorituksen maksajan tiedot, yhteyshenkilö, ilmoituspäivä ja kohdekausi (maksukuukausi ja maksuvuosi)\ntyönantajan sairausvakuutusmaksun yhteismäärä, kun palkkoja on maksettu\nsairausvakuutusmaksun yhteismäärästä mahdollisesti tehtävät vähennykset\nEi palkanmaksua -tieto, jos palkkoja ei ole maksettu ja suorituksen maksaja on säännöllinen työnantaja.\nLue lisää työnantajan erillisilmoituksesta ohjeesta Tietojen ilmoittaminen tulorekisteriin: Työnantajan erillisilmoitus.\nLue lisää työnantajan sairausvakuutusmaksusta Verohallinnon ohjeesta Työnantajan ja työntekijän eläke- ja vakuutusmaksuprosentit tai työeläkevakuuttajien internet-sivuilta.\nTyönantajan sairausvakuutusmaksua ei makseta eikä ilmoiteta työkorvauksesta.\n10 Palkkaan liittyvät tulolajit\nLuontoisetuja ovat muun muassa asunto-, ravinto- ja autoetu. Verohallinto antaa vuosittain päätöksen, jossa määritellään luontoisetujen arvot. Ennakonpidätys toimitetaan rahapalkan ja luontoisetujen yhteismäärästä, kuitenkin enintään rahapalkan suuruisena. Jos työntekijä saa pelkän luontoisedun, eikä samalla makseta muuta korvausta, ei ennakonpidätystä voida toimittaa. Luontoisedut katsotaan palkaksi, joten ne vaikuttavat työnantajan sairausvakuutusmaksun ja muiden sosiaalivakuutusmaksujen laskemiseen. Lue lisää luontoisetujen ilmoittamisesta ohjeesta Tietojen ilmoittaminen tulorekisteriin: luontoisedut ja kustannusten korvaukset.\nEsimerkki 11: Kotitalous antaa työntekijälle ravintoedun. Luvuissa 7 ja 8 ilmoitettujen tietojen lisäksi työnantaja ilmoittaa tulorekisteriin tiedon ravintoedusta.\nSuorituksen maksaja voi ilmoittaa ravintoedun erikseen tai yhteissummana Muu luontoisetu -tulolajilla (317). Jos maksaja ilmoittaa jälkimmäisellä tavalla, hänen on lisäksi ilmoitettava Muu luontoisetu -tulolajiin liittyvän Edun tyyppi -lisätiedon avulla, että Muu luontoisetu -tulolajilla ilmoitettu tulo sisältää ravintoedun. Jos etu ilmoitetaan erikseen tulolajilla Ravintoetu (334), sitä ei lisätä enää Muu luontoisetu -tulolajilla ilmoitettaviin tuloihin.\nRavintoedun arvosta toimitetaan ennakonpidätys ja maksetaan sosiaalivakuutusmaksut edellytysten täyttyessä.\nERIKSEEN ILMOITETTAVAT TULOLAJIT\n317 Muu luontoisetu\nEdun tyyppi: Ravintoetu\nMuut luontoisedut ilmoitetaan samalla tavalla edun tyypin mukaisena (esimerkiksi autoetu tai asuntoetu).\n10.2 Verovapaat matkakustannusten korvaukset\nVerovapaita matkakustannusten korvauksia ovat muun muassa ateriakorvaus, kilometrikorvaus ja erilaiset päivärahat. Korvauksia voidaan maksaa työmatkoista. Verohallinto antaa vuosittain päätöksen, jossa määritellään edellytykset matkakustannusten korvausten verovapaudelle. Jos edellytykset eivät täyty, korvaukset ovat palkkaa koko määrältään. Silloin ne ilmoitetaan tulorekisteriin palkkana. Jos korvaukset ylittävät verovapaat enimmäismäärät, ylimenevä osa on palkkaa.\nEsimerkki 12: Kotitalous maksaa työntekijälle päivärahaa, ateriakorvausta ja kilometrikorvausta. Näistä tiedoista tulorekisteriin ilmoitetaan alla olevat tiedot luvuissa 7 ja 8 ilmoitettujen tietojen lisäksi.\nPäivärahan tyyppi: Ateriakorvaus\nPäivärahan tyyppi: Kokopäiväraha\n331 Kilometrikorvaus (verovapaa)\nKilometrien määrä: 150*\n* Tiedon kilometrimääristä voi antaa palkanmaksukausittain, mutta se on annettava viimeistään vuoden viimeisellä ilmoituksella.\nVerovapaat matkakustannusten korvaukset voidaan ilmoittaa sähköisesti viimeistään maksukuukautta seuraavan kalenterikuukauden 5. päivänä.\n10.3 Veronalaiset kustannusten korvaukset\nVeronalaisilla kustannusten korvauksilla korvataan menoja, jotka ovat välittömästi aiheutuneet työn suorittajalle työtehtävien hoitamisesta. Tällaisia kustannuksia ovat muun muassa työvälineiden ja materiaalin hankkimisesta aiheutuneet menot.\nTulolajilla Veronalainen kustannusten korvaus (353) ilmoitetaan muut kuin työmatkasta maksetut kustannusten korvaukset, joista ei ole toimitettu ennakonpidätystä ja joita ei ole ilmoitettu muilla tulolajeilla. Näitä kustannusten korvauksia ei pidetä ennakonpidätystä toimitettaessa palkkana. Työnantaja ei siten lisää niitä ilmoitettavaan palkkaan esimerkiksi tulolajiin Aikapalkka (201). Tällaisista kustannusten korvauksista ei makseta eikä ilmoiteta sosiaalivakuutusmaksuja.\nEsimerkki 13: Rakennusalan työntekijälle maksetaan työehtosopimukseen perustuvaa työvälinekorvausta 35 euroa. Tällaisesta korvauksesta ei toimiteta ennakonpidätystä eikä makseta sosiaalivakuutusmaksuja. Korvauksen rahamäärä ilmoitetaan tulolajilla Veronalainen kustannusten korvaus (353).\n353 Veronalainen kustannusten korvaus\n11 Kotitalous ja yksityisen hoidon tuki\nJos perheesi palkkaa lastenhoitajan ja saa yksityisen hoidon tukea Kelasta, Kela toimii tuen sijaismaksajana. Perhe on kuitenkin varsinainen työnantaja. Kela maksaa tuen lastenhoitajalle ja toimittaa maksamastaan tuesta ennakonpidätyksen. Kela ei pidätä tuesta työntekijän osuutta työeläke- eikä työttömyysvakuutusmaksusta. Kela ilmoittaa tulorekisteriin vain sijaismaksajana maksamansa yksityisen hoidon tuen ja siitä toimittamansa ennakonpidätyksen.\nPerheesi pitää ottaa työsuhteessa olevalle hoitajalle työeläke-, työtapaturma- ja ammattitautivakuutukset. Lisäksi perheen pitää maksaa työttömyysvakuutusmaksu Työllisyysrahastolle. Jos perheesi maksaa hoitajalle muuta palkkaa Kelan maksaman tuen lisäksi, perheen pitää hoitaa työnantajavelvoitteet ja maksaa sosiaalivakuutusmaksut sekä Kelan maksamasta yksityisen kotihoidon tuesta että itse maksamastaan muusta palkasta. Vaikka perhe ei maksaisi itse mitään hoitajalle, perheen pitää ilmoittaa tulorekisteriin Kelan sijaismaksajana maksamat palkat (yksityisen hoidon tuki).\nYksityisen hoidon tuki voi muodostua hoitorahasta, tulosidonnaisesta hoitolisästä ja kuntalisästä. Hoitorahan ja hoitolisän määriä voidaan korottaa kuntalisällä, jos tuesta vastaava kunta niin päättää. Kuntalisän voi maksaa kunta itse tai Kela, jos kunta on sopinut sen maksamisesta Kelan kautta.\nJos perheesi saa yksityisen hoidon tuen kuntalisää, maksaja toimittaa tuesta ennakonpidätyksen riippumatta siitä, onko maksaja kunta vai Kela. Perheesi velvollisuudet varsinaisena työnantajana ovat samat, jotka on kuvattu edellä.\nTärkeää on, että se perheenjäsen, joka on tehnyt Kelalle hakemuksen yksityisen hoidon tuesta, hoitaa myös työntekijän vakuuttamisen sekä antaa ilmoitukset tulorekisteriin omalla henkilötunnuksellaan.\nPerheen on ilmoitettava työsuhteisen lastenhoitajan saama yksityisen hoidon tuki ja kuntalisä tulorekisteriin tulolajilla Sijaismaksajan maksama palkka, josta työnantaja maksaa työnantajan sosiaalivakuutusmaksut (321). Koska perhe on varsinainen työnantaja, se maksaa sosiaalivakuutusmaksut koko palkan määrästä. Ennakonpidätyksen perhe toimittaa vain siitä palkan määrästä, jonka se mahdollisesti itse maksaa lastenhoitajalle (lue lisää luvusta 8 ja ohjeesta Tietojen ilmoittaminen tulorekisteriin: sijaismaksajan maksamat suoritukset).\nEsimerkki 14: Kotitalous on sopimustyönantaja, ja se on sopinut lastenhoitajalle palkaksi vuoden alusta lähtien 1 000 euroa kuukaudessa, josta Kelan maksama yksityisen hoidon tuki on 200 euroa. Kotitalouden maksamaksi palkaksi jää 800 euroa. Kotitalous antaa marraskuulta seuraavan ilmoituksen:\nPalkanmaksukauden alkupäivä: 01.11.20xx\nPalkanmaksukauden loppupäivä: 30.11.20xx\nMaksajan tiedot (Varsinainen työnantaja eli kotitalous)\nMaksajan nimi: Essi Esimerkki\nMaksajan osoite: Esimerkkikatu 1, 11111 Esimerkki\nValitun työeläkelaitoksen yhtiötunnus:\n201 Palkka yhteissumma\n321 Sijaismaksajan maksama palkka, josta työnantaja maksaa työnantajan sosiaalivakuutusmaksut\n402 Ennakonpidätys (800 eurosta)\n413 Työntekijän työeläkevakuutusmaksu (1 000 eurosta)\n414 Työntekijän työttömyysvakuutusmaksu (1 000 eurosta)\n* Kohdassa ilmoitetaan Tilastokeskuksen ammattiluokituksen (TK10) mukainen ammattiluokan koodi, koska tulonsaaja on työtapaturmavakuutettu ja hänelle maksetaan työtapaturmavakuutusmaksun alaista tuloa. Ammattiluokitus on Tilastokeskuksen verkkosivuilla.\nJos maksajana olisi tilapäinen työnantaja, ilmoitettaisiin lisäksi toisena maksajan tyyppinä Tilapäinen työnantaja.\nPalkkatietoilmoituksen lisäksi perheen pitää antaa työnantajan erillisilmoitus työnantajan sairausvakuutusmaksusta luvun 9 mukaisesti.\nEsimerkki 15: Perhe on tilapäinen työnantaja ja on tehnyt lastenhoitajan kanssa sopimuksen toukokuun alusta elokuun loppuun. Perhe saa Kelalta yksityisen hoidon tukea kuukaudessa yhteensä 470 euroa (yksityisen hoidon tuen hoitoraha 170 euroa ja kuntalisä 300 euroa), jonka Kela maksaa suoraan lastenhoitajalle. Lastenhoitajaksi on palkattu 62-vuotias isovanhempi. Perhe ei maksa lastenhoitajalle muuta palkkaa.\nKela toimittaa vain ennakonpidätyksen maksaessaan yksityisen hoidon tuen lastenhoitajalle ja ilmoittaa sen tulorekisteriin.\nTässä tapauksessa perheen pitää laskuttaa työntekijän osuudet työeläke- ja työttömyysvakuutusmaksuista työntekijältä ja maksaa ne vakuuttajille yhdessä työnantajan osuuden kanssa.\nPerheen on ilmoitettava tulorekisteriin lastenhoitajalle maksetusta yksityisen hoidon tuesta perityt työntekijän työeläke- ja työttömyysvakuutusmaksut.\nKesäkuulta annettava ilmoitus on seuraava:\nPalkanmaksukauden alkupäivä: 01.06.20xx\nPalkanmaksukauden loppupäivä: 30.06.20xx\nMaksajan tyyppi: Kotitalous, tilapäinen työnantaja\n* Kohdassa ilmoitetaan Tilastokeskuksen ammattiluokituksen (TK10) mukainen ammattiluokan koodi. Ammattiluokitus on Tilastokeskuksen verkkosivuilla.\nJos maksajana olisi sopimustyönantaja, ilmoitettaisiin maksajan tyyppinä vain Kotitalous.\nPalkkatietoilmoituksen lisäksi pitää antaa työnantajan erillisilmoitus työnantajan sairausvakuutusmaksusta luvun 9 mukaisesti, koska työnteon alkaessa tiedetään, että 1 500 euron raja tulee ylittymään.\n12 Työkorvaus yritykselle tai yrittäjälle, joka ei kuulu ennakkoperintärekisteriin\nTyökorvaukset maksetaan yleensä yrityksen tai yrittäjän laatiman laskun perusteella. Työkorvausta voidaan maksaa myös luonnolliselle henkilölle, esimerkiksi yritykselle, yrittäjälle, muutoin kuin palvelussuhteessa toimivalle henkilölle tai yksityiselle perhepäivähoitajalle. Työkorvaus ilmoitetaan tulorekisteriin, jos sen saaja ei kuulu ennakkoperintärekisteriin. Tällöin tulorekisteriin ilmoitetaan maksettu työkorvaus, toimitettu ennakonpidätys sekä matkakorvaukset ja muut kustannusten korvaukset, jos niitä on maksettu. Työkorvaus on ilmoitettava aina ilman alarajaa, jos suorituksen saaja ei ole ennakkoperintärekisterissä. Sosiaalivakuutusmaksuja ei makseta eikä ilmoiteta tulorekisteriin. Myöskään työnantajan erillisilmoitusta ei anneta.\nJos teetät työtä kotitaloutena ja maksat samalle saajalle enintään 1 500 euroa kalenterivuodessa, sinun ei tarvitse toimittaa suorituksesta ennakonpidätystä eikä ilmoittaa ennakonpidätystä tulorekisteriin. Tämä kotitalouksille myönnetty ennakonpidätyksen toimittamisen huojennus koskee myös työkorvausta. Jos 1 500 euroa ylittyy samalle saajalle kesken vuoden, toimita ennakonpidätys ja ilmoita ennakonpidätyksen määrä tulorekisteriin siitä hetkestä alkaen, kun 1 500 euron tuloraja ylittyy (ks. esimerkki 21, joka soveltuu myös työkorvauksesta toimitettavaan ennakonpidätykseen ja sen ilmoittamiseen). Jos kuitenkin olet toimittanut ennakonpidätyksen alle 1 500 euron työkorvauksesta, ennakonpidätys pitää ilmoittaa tulorekisteriin. Työkorvauksen määrän ilmoittamisessa ei ole vastaavaa rajaa kuin ennakonpidätyksen määrän ilmoittamisessa. Maksettu työkorvaus on aina ilmoitettava tulorekisteriin, jos saaja ei ole ennakkoperintärekisterissä, vaikka ennakonpidätystä ei olisi toimitettu. Jos työtä ei ole teetetty kotitaloutena vaan maksettu työkorvaus liittyy esimerkiksi maksajan maatalous- tai elinkeinotoimintaan, 1 500 euron rajaa ei sovelleta.\nEsimerkiksi laskun perusteella maksettu työkorvaus voi sisältää sekä tavaran kauppahintaa että työkorvausta. Työkorvauksen työn osuudesta on toimitettava ennakonpidätys ja annettava ilmoitus edellä kuvatun 1 500 euron rajan mukaisesti. Toimita ennakonpidätys työn osuuden arvonlisäverottomasta määrästä. Työkorvauksen työn osuus on voitu eritellä laskulla tai sen liitteessä. Tavara ja työn osuus voidaan myös laskuttaa erikseen. Jos työn osuutta ei ole eritelty, toimita ennakonpidätys koko arvonlisäverottomasta summasta.\nToimita ennakonpidätys seuraavasti:\nJos työkorvaus on maksettu yritykselle (avoin yhtiö, kommandiittiyhtiö, osakeyhtiö, osuuskunta), tee työkorvauksen työn osuudesta ja matkakustannusten korvauksista 13 prosentin ennakonpidätys.\nJos työkorvaus on maksettu toiminimiyrittäjälle tai muulle luonnolliselle henkilölle, tee työkorvauksen työn osuudesta ennakonpidätys yrittäjän henkilökohtaisen ennakonpidätysprosentin mukaan.\nLaske ennakonpidätys työn osuuden arvonlisäverottomasta määrästä ja ilmoita se tulorekisteriin.\nVoit ilmoittaa työkorvauksen tulorekisterin sähköisessä asiointipalvelussa, palkanlaskentaohjelmiston kautta tai paperilla. Palkka.fi-palvelussa ei voi maksaa tai ilmoittaa työkorvauksia, joten niistä ei myöskään tule sitä kautta ilmoituksia tulorekisteriin.\nEsimerkki 16: Kotitalous maksaa ennakkoperintärekisteriin kuulumattomalle toiminimiyrittäjälle työkorvausta 2 000 euroa ja työvälineistä veronalaista kustannusten korvausta 35 euroa. Ennakonpidätys toimitetaan 2 035 eurosta. Yrittäjän ennakonpidätysprosentti on verokortin mukaan 25 %. Maksajan ja saajan tunnistetietojen lisäksi ilmoitetaan:\nMassapalveluina tuotetut, suurille kuluttajaryhmille suunnitellut ja markkinoidut palvelut rinnastetaan tavaran myyntiin, eikä niistä maksettuja suorituksia ilmoiteta tulorekisteriin. Tällaisia palveluja ovat esimerkiksi julkinen liikenne, terveydenhuoltopalvelut (myös terveyskeskusmaksu), kampaamopalvelut sekä ravintola- ja majoituspalvelut. Sitä vastoin esimerkiksi tilausliikenteestä ja cateringpalveluista maksetut suoritukset ovat työkorvausta, jotka on ilmoitettava tulorekisteriin.\n13 Palkan ja työnantajasuoritusten maksaminen\nKun palkkaat työntekijän, hoida seuraavat maksut:\nMaksa työntekijälle palkka sovitulla tavalla.\nMaksa toimitetut ennakonpidätykset sekä työnantajan sairausvakuutusmaksut Verohallinnolle OmaVerossa tai verkkopankin kautta viimeistään palkanmaksua seuraavan kuukauden 12. päivänä.\nMaksa mahdolliset työeläke- sekä työtapaturma- ja ammattitautivakuutusmaksut valitsemillesi vakuutusyhtiöille ja työttömyysvakuutusmaksut Työllisyysrahastolle. Työeläkevakuutusyhtiöt laskuttavat maksut suoraan työnantajalta, jollei muuta ole sovittu.\nJos käytät Palkka.fi-palvelua palkanlaskentaan, palvelu muodostaa automaattisesti ennakonpidätyksen, työnantajan sairausvakuutusmaksun ja työeläkevakuutusmaksun maksutiedot, joilla voit maksaa laskut verkkopankin kautta.\nTyöttömyysvakuutusmaksua ei voi maksaa Palkka.fi-palvelussa. Työllisyysrahasto määrää maksun, kun palkkasumma on yli 1 300 euroa kalenterivuodessa. Myöskään työtapaturma- ja ammattitautivakuutuksen maksuja ei voi maksaa Palkka.fi-palvelussa. Vakuutusyhtiöt laskuttavat maksut erikseen.\nMaksamiseen saat ohjeita Verohallinnon, vakuutusyhtiöiden ja Työllisyysrahaston internetsivuilta tai ottamalla näihin muutoin yhteyttä.\n14 Kotitalous tilaa palveluita alustan tai sovelluksen kautta\nPalveluita voidaan tarjota tai tilata erilaisten mobiilisovellusten ja internetissä toimivien alustojen välityksellä. Palvelut voivat olla mitä tahansa työtä, kuten remonttityötä, siivouspalveluita, lemmikkieläinten hoitoa ja ulkoilutusta, eri ravintoloiden kuljetuslähettinä toimimista tai elämysten järjestämistä turisteille.\nSovellusten ja alustojen kautta tapahtuvaan työnvälitykseen ja palveluiden tilaamiseen voi liittyä erilaisia vastuita, jotka koskevat työntekijää, sovelluksen ylläpitäjää tai työn tilaajaa eli sitä tahoa, joka ostaa palvelun tai tilaa työtehtävän sovelluksen tai alustan välityksellä. Osa sovelluksista ja alustoista voi toimia lähinnä sähköisinä ilmoitustauluina, jolloin työntekijän ja työn tilaajan on sovittava keskenään työn ehdoista. Jotkut sovellukset ja alustat puolestaan toimivat siten, että työntekijän ja työn tilaajan välille muodostuu automaattisesti työsuhde, mutta alusta hoitaa maksuliikenteen. Työsuhde voi muodostua myös työntekijän ja alustan välille. Velvollisuus ilmoittaa suoritukset tulorekisteriin riippuu siitä, mitä sovelluksen tai alustan, työntekijän ja työn tilaajan välillä on sovittu.\nJos työn tilaajan ja työntekijän välille muodostuu työ- tai toimeksiantosuhde, työn tilaajana toimivan kotitalouden on ilmoitettava maksamansa suoritukset tulorekisteriin joko palkkana tai työkorvauksena riippuen siitä, mitä on sovittu. Työkorvaus on ilmoitettava, jos suorituksen saaja ei kuulu ennakkoperintärekisteriin. Maksupäiväksi merkitään se päivä, jolloin kotitalous on maksanut suorituksen alustalle tai muulle sovellukselle.\nEsimerkki 17: Pekka tarjoaa alustan kautta koirien ulkoilutuspalveluita. Lemmikinomistaja tekee varauspyynnön ja syöttää alustalle maksutietonsa. Sadan euron maksu lähtee lemmikinomistajan tililtä, kun Pekka on vahvistanut ottavansa vastaan työtarjouksen. Kun Pekka on suorittanut työn, alusta maksaa Pekalle 80 euron korvauksen ja vähentää suorituksesta alustan palkkion, 20 euroa. Alusta toimii ainoastaan työsuorituksen välittäjänä Pekan ja lemmikinomistajan välillä. Pekka on toimeksiantosuhteessa lemmikinomistajaan. Koska Pekka ei kuulu ennakkoperintärekisteriin, lemmikinomistajan on ilmoitettava maksamansa työkorvaus tulorekisteriin.\nLemmikinomistaja ilmoittaa koko 100 euron suorituksen palkkatietoilmoituksella, ilmoittaa tulonsaajaksi Pekan ja merkitsee maksupäiväksi sen päivän, jolloin itse maksoi suorituksen alustalle. Koska maksajana on kotitalous, tiedot ilmoitetaan palkkatietoilmoituksella viimeistään suorituksen maksua seuraavan kuukauden viidentenä päivänä. Pekka voi omassa verotuksessaan pyytää vähennettäväksi alustan palkkion, 20 euroa, tulonhankkimiskuluina.\n15 Tulorekisteriin ilmoitettujen tietojen korjaaminen\nJos tulorekisteriin ilmoitetuissa tiedoissa on virhe, tiedot pitää korjata. Jos haluat muuttaa jo annettua ilmoitusta, anna korvaava palkkatietoilmoitus. Jos olet ilmoittanut palkkatietoja monelle työntekijälle, anna korvaava palkkatietoilmoitus vain siitä työntekijästä, jonka palkkatietoja pitää korjata. Tietyissä tilanteissa tiedot on korjattava mitätöimällä aiemmin annettu ilmoitus ja annettava sen jälkeen uusi ilmoitus. Jos olet maksanut ja ilmoittanut työnantajan sairausvakuutusmaksua ja korjaus vaikuttaa sen yhteismäärään, anna myös korvaava työnantajan erillisilmoitus.\nIlmoita muuttuneiden tietojen lisäksi myös kaikki oikein olleet tiedot uudestaan. Korvaava ilmoitus korvaa siis kokonaisuudessaan alkuperäisen ilmoituksen. Viimeisin ilmoitus on aina voimassa oleva ilmoitus. Anna korvaavalla ilmoituksella alkuperäisen ilmoituksen ilmoitusviite, jotta korjaus kohdistuu tulorekisterissä oikeaan alkuperäiseen ilmoitukseen. Saat aina uuden ilmoituksen antamisen yhteydessä tulorekisterin muodostaman ilmoitusviitteen, jolla korjauksen voi kohdistaa oikeaan ilmoitukseen. Jos olet antanut alkuperäiselle ilmoitukselle itse määrittelemäsi maksajan ilmoitusviitteen, voit käyttää sitä ilmoituksen korjaamisessa tulorekisterin muodostaman ilmoitusviitteen sijaan.\nJos olet esimerkiksi maksanut palkkaa 800 euroa ja ilmoittanut alkuperäisellä ilmoituksella palkkana vahingossa 80 euroa, ilmoita korvaavalla ilmoituksella kaikki aikaisemmat tiedot sellaisenaan ja korjattuna palkkatietona 800 euroa.\nJos korjaat yksittäisen ilmoituksen tietoja tulorekisterin sähköisessä asiointipalvelussa, voit avata alkuperäisen ilmoituksen ja korjata vain virheellisen tiedon. Muut tiedot säilyvät ennallaan.\nVirheellinen ilmoitus on korjattava tulorekisteriin heti, kun virhe huomataan. Erityistä määräaikaa tälle ei ole. Kaikki virheelliset tiedot pitää korjata, ovat ne sitten pakollisia tietoja tai täydentäviä, vapaaehtoisesti annettuja tietoja. Jos jokin pakollinen tieto on puuttunut alkuperäiseltä ilmoitukselta, myös se on lisättävä korvaavaan ilmoitukseen.\nJos olet antanut ilmoituksen Palkka.fi-palvelussa, voit korjata ilmoitusta siellä.\nJos tulorekisteriin ilmoitettujen tietojen korjaaminen vaikuttaa sosiaalivakuutusmaksujen määriin, työeläke- ja vakuutusyhtiöt vastaavat näiden tietojen saattamisesta ajan tasalle.\nVaikka tulorekisterissä olevat tiedot yleensä korjataan korvaavalla ilmoituksella, tietyissä tilanteissa pitää ensin mitätöidä eli poistaa aiempi ilmoitus tulorekisteristä ja antaa sen jälkeen kokonaan uusi ilmoitus. Suosituksena on, että ilmoitus mitätöidään vasta, kun uusi ilmoitus voidaan antaa. Tiedot pitää mitätöidä, jos esimerkiksi jossakin seuraavista on virhe:\nmaksajan tai tulonsaajan asiakastunniste (esimerkiksi henkilötunnus tai Y-tunnus)\nvakuuttamisen poikkeustilanteen tyyppi\nEi vakuuttamisvelvollisuutta -tiedot\nEi kuulu Suomen sosiaaliturvan soveltamispiiriin -tiedot\ntyötapaturmavakuutusyhtiön tunniste tai vakuutusnumero.\nTiedot mitätöidään eri tavalla eri ilmoituskanavissa. Jos ilmoitus mitätöidään sähköisessä asiointipalvelussa, avataan aiemmin annettu ilmoitus Annetut ilmoitukset -sivun haun kautta ja valitaan "Mitätöi". Jos ilmoitus mitätöidään paperilomakkeella, käytetään samaa lomaketta kuin uuden ilmoituksen antamisessa mutta valitaan toimenpiteen tyypiksi "Ilmoituksen mitätöinti”.\nEsimerkki 18: Kotitalous on tilapäinen työnantaja eikä kuulu Verohallinnon työnantajarekisteriin. Kotitalous maksaa remontoijalle palkkaa väliseinän rakentamisesta 1 000 euroa.\nSuoritus on työeläkevakuutusmaksun alainen, mutta ei sairausvakuutus-, työttömyys- eikä työtapaturma- ja ammattitautivakuutusmaksun alainen. Työntekijän työttömyysvakuutusmaksu on pidätettävä työntekijän palkasta, vaikka työnantajalle ei muodostu tästä maksuvelvollisuutta siitä syystä, että työnantajaa koskeva 1 300 euron raja ei ylity. Työttömyysvakuutusmaksu jää työnantajalle, jos työnantajan kalenterivuoden aikana ilmoittamat työttömyysvakuutusmaksun alaiset palkat ovat yhteensä enintään 1 300 euroa.\nKotitalous ilmoittaa tiedot tulorekisteriin seuraavasti:\nEsimerkki 18, taulukko 1/3.\nPalkanmaksukauden loppupäivä: 15.06.20xx\nMaksajan tyyppi: Tilapäinen työnantaja\nValitun työeläkelaitoksen yhtiötunnus: NN\nVakuuttamisen poikkeustilanteen tyyppi: Ei vakuuttamisvelvollisuutta (sairausvakuutus)\nMyöhemmin saman vuoden aikana ilmeni tarve palkata remontoijalle uudestaan Suorituksen määräksi sovittiin 400 euroa. Kotitalouden maksaman palkan määrä ylitti vuoden aikana työttömyysvakuuttamisen sekä työtapaturma- ja ammattitautivakuuttamisen rajan (1 300 euroa), minkä vuoksi aiemmin annettu ilmoitus on korjattava ja poistettava ilmoitukselta tieto Ei vakuuttamisvelvollisuutta (työtapaturma- ja ammattitautivakuutus). Ei vakuuttamisvelvollisuutta -tietoa ei voi korjata korvaavalla ilmoituksella, vaan aiemmin annettu ilmoitus on mitätöitävä ja annettava tämän jälkeen uusi ilmoitus.\nKotitalouden on mitätöitävä eli poistettava aiemmin annettu ilmoitus ja annettava sen jälkeen uusi ilmoitus oikeilla tiedoilla. Kotitalous kirjautuu tulorekisterin sähköiseen asiointipalveluun, avaa ilmoitusten haun kautta aiemmin annetun ilmoituksen ja valitsee ”Mitätöi”. Kun aiemmin annettu ilmoitus on mitätöity, kotitalous antaa uuden ilmoituksen oikeilla tiedoilla. Uusi ilmoitus on annettava välittömästi aiemman ilmoituksen mitätöinnin jälkeen.\nEsimerkki 18, taulukko 2/3.\nMITÄTÖINNIN JÄLKEINEN UUSI ILMOITUS\nKun kotitalous maksaa myöhemmin 400 euroa lisää palkkaa, kotitalous ilmoittaa maksamansa määrän erikseen kyseiseltä maksupäivältä.\nEsimerkki 18, taulukko 3/3.\nMYÖHEMMIN MAKSETTAVASTA SUORITUKSESTA ANNETTAVA ILMOITUS\nPalkanmaksukauden alkupäivä: 16.08.20xx\nPalkanmaksukauden loppupäivä: 31.08.20xx\nLue lisää tulorekisteriin ilmoitettujen tietojen korjaamisesta ohjeesta Tietojen korjaaminen tulorekisterissä.\n16 Esimerkkejä ilmoittamisesta\n16.1 Bruttopalkka 400 euroa\nKotitalous on tilapäinen työnantaja eikä kuulu Verohallinnon työnantajarekisteriin. Kotitalous maksaa palkkaa 400 euroa kertasuorituksena naapurin 15-vuotiaalle nuorelle kouluikäisten lasten hoidosta. Perheellä ei ole oikeutta yksityisen hoidon tukeen. Työ on tehty heinäkuussa ja palkka maksetaan 2.8. Ennakonpidätystä ei tässä esimerkissä toimiteta eikä muita suorituksia vuoden aikana makseta.\nKoska tulonsaaja on 15-vuotias, maksettu tulo ei ole työeläke-, työttömyys- eikä sairausvakuutusmaksun perusteena. Myöskään työtapaturma- ja ammattitautivakuutusmaksua ei makseta, koska kotitalouden maksaman tulon määrä on alle 1 300 euroa vuodessa. Ammattiluokka on annettava, jos tulonsaaja on tapaturmavakuutettu ja hänelle maksetaan työtapaturmavakuutusmaksun alaista tuloa. Ammattiluokan ilmoittamista suositellaan myös silloin, kun tulonsaaja ei ole tapaturmavakuutettu, mutta hän on palvelussuhteessa. Työtapaturma- ja ammattitautivakuutus on pakollinen, kun työnantaja maksaa palkkaa yhdelle tai usealle henkilölle vuodessa yli 1 300 euroa.\nPalkanmaksukauden alkupäivä: 01.07.20xx\nPalkanmaksukauden loppupäivä: 31.07.20xx\nEi vakuuttamisvelvollisuutta (työeläke-, sairaus-, työttömyys- sekä\ntyötapaturma- ja ammattitautivakuutus)\n201 Aikapalkka tai 227 Urakkapalkka*\n* Ilmoita palkka tulolajilla Aikapalkka, jos maksat palkkaa esimerkiksi tuntihinnan mukaan. Ilmoita palkka tulolajilla Urakkapalkka, jos maksat palkan urakan perusteella.\nTyönantajan sairausvakuutusmaksua ei tarvitse maksaa eikä työnantajan erillisilmoitusta antaa.\nEsimerkki 20: Kotitalous on tilapäinen työnantaja eikä kuulu Verohallinnon työnantajarekisteriin. Kotitalous maksaa palkkaa 350 euroa kertasuorituksena naapurin 18-vuotiaalle nuorelle kouluikäisten lasten hoidosta. Perheellä ei ole oikeutta yksityisen hoidon tukeen. Työ on tehty kesäkuussa ja palkka maksetaan 15.6. Ennakonpidätystä ei tässä esimerkissä toimiteta eikä muita suorituksia vuoden aikana makseta.\nSuoritus on työeläkevakuutusmaksun alainen, mutta ei sairausvakuutus-, työttömyys- eikä työtapaturma- ja ammattitautivakuutusmaksun alainen. Työntekijän työttömyysvakuutusmaksu on perittävä, vaikka työnantajalle ei muodostu tästä maksuvelvollisuutta, koska työnantajaa koskeva 1 300 euron raja ei ylity. Työttömyysvakuutusmaksu jää tässä tapauksessa työnantajalle.\nAmmattiluokka on annettava, jos tulonsaaja on tapaturmavakuutettu ja hänelle maksetaan työtapaturmavakuutusmaksun alaista tuloa. Ammattiluokan ilmoittamista suositellaan myös silloin, kun tulonsaaja ei ole tapaturmavakuutettu, mutta hän on palvelussuhteessa. Työtapaturma- ja ammattitautivakuutus on pakollinen, kun työnantaja maksaa palkkaa yhdelle tai usealle henkilölle vuodessa yli 1 300 euroa.\n414 Työntekijän työttömyysvakuutusmaksu**\n** Työnantajana sinun on aina perittävä palkasta työntekijän osuus työttömyysvakuutusmaksusta, vaikka työnantajan maksuosuutta ei tarvitsisikaan maksaa. Työttömyysvakuutusmaksu jää tässä tapauksessa työnantajalle. Tulonsaaja saa perityn summan vähennyksenä verotuksessaan.\n16.2 Bruttopalkka 2 000 euroa, kustannusten korvauksia ja kuukausittainen siivoustyö\nEsimerkki 21: Kotitalous on tilapäinen työnantaja eikä kuulu Verohallinnon työnantajarekisteriin. Kotitalous maksaa kertasuorituksena remontista palkkaa 2 000 euroa, korvausta työvälineistä 35 euroa, tavaranhakumatkasta verovapaata kilometrikorvausta 100 km:ltä 40 euroa ja osapäivärahan 15 euroa. Työ on tehty huhtikuussa ja palkka maksetaan 20.4. Kotitalous ei ole aiemmin samana vuonna maksanut muita palkkoja.\nKotitalous toimittaa ennakonpidätystä verokortin mukaan 25 % 2 000 euron bruttopalkasta. 35 euron kustannusten korvauksesta ei toimiteta ennakonpidätystä eikä makseta sosiaalivakuutusmaksuja.\nLisäksi kotitalous maksaa kuukausittain siivouksesta 150 euroa työkorvausta yritykselle, joka kuuluu ennakkoperintärekisteriin. Siivoustyötä ei ilmoiteta tulorekisteriin lainkaan, koska saaja kuuluu ennakkoperintärekisteriin.\nEsimerkki 21, taulukko 1/3.\nPalkanmaksukauden alkupäivä: 01.04.20xx\nPalkanmaksukauden loppupäivä: 30.04.20xx\n* Katso esimerkki 5.\nKotitalous voi ilmoittaa tiedot rahapalkoista kahdella tavalla:\nEsimerkki 21, taulukko 2/3.\nPäivärahan tyyppi: Osapäiväraha\n311 Kilometrikorvaus (verovapaa)\nKilometrien määrä: 100*\n* Tieto kilometrimäärästä voidaan antaa palkkakausittain, mutta se on annettava viimeistään vuoden viimeisellä ilmoituksella\nLisäksi kotitalous ilmoittaa työnantajan erillisilmoituksella työnantajan sairausvakuutusmaksun määrän:\nEsimerkki 21, taulukko 3/3.\nAsiakastunniste (henkilötunnus): 010101-1111\n102 Työnantajan sairausvakuutusmaksu (yhteismäärä, 2 000 eurosta)\n16.3 Bruttopalkka 1 000 euroa, aiemmin on maksettu 1 300 euroa\nEsimerkki 22: Kotitalous on tilapäinen työnantaja eikä kuulu Verohallinnon työnantajarekisteriin. Kotitalous on maksanut maaliskuussa työntekijälle remontista palkkaa 1 300 euroa. Ilmoitus on annettu 5.4. sähköisesti. Palkasta ei toimitettu ennakonpidätystä eikä maksettu työnantajan sairausvakuutusmaksua, koska palkkaa maksettiin enintään 1 500 euroa. Palkka ja muut sosiaalivakuutusmaksut maksettiin ja ilmoitettiin asianmukaisesti.\nSamalle työntekijälle maksetaan toisesta saman vuoden lokakuussa tehdystä remontista 31.10. palkkaa 1 000 euroa. Koko vuoden palkkasumma ylittää 1 500 euron rajan. Työntekijän ennakonpidätys on verokortin mukaan 25 %. Työnantajan pitää toimittaa ennakonpidätys 1 500 euron ylittävästä määrästä eli 800 eurosta (2 300 – 1 500). Työnantajan sairausvakuutusmaksu maksetaan ja ilmoitetaan 2 300 eurosta eli koko vuoden palkkasummasta.\nLokakuussa maksetusta palkasta tulorekisteriin ilmoitetaan palkkana 1 000 euroa ja ennakonpidätyksenä 200 euroa. Aikaisempaa ilmoitusta ei tarvitse korjata tai täydentää.\nPalkanmaksukauden alkupäivä: 01.10.20xx\nPalkanmaksukauden loppupäivä: 31.10.20xx\nValitun työeläkelaitoksen yhtiötunnus*: NN\nLisäksi kotitalous ilmoittaa työnantajan erillisilmoituksella työnantajan sairausvakuutusmaksun määrän. Maksukuukaudeksi merkitään se kuukausi, jonka aikana 1 500 euron raja ylittyy ja jolla ilmoitetaan siihen asti kertynyt sairausvakuutusmaksujen yhteismäärä.\n102 Työnantajan sairausvakuutusmaksu (yhteismäärä, 2 300 eurosta)\nSivu on viimeksi päivitetty 14.1.2021


Archives for lokakuuta 2012 | Havenan blogi - viestejä elämän meriltä\nHavenan blogi - viestejä elämän meriltä | marraskuuta 2012\n”En ajattele mitään, minulla on muuten vaan suu kiinni”\n22/10/12 16:09 Aihe: Läsnäolo\nKaikki pienten lasten vanhemmat tietävät, miten lapset tuovat meissä esiin uusia puolia – eikä aina niitä kaikkein positiivisimpia. Itse olen ollut aina hyvin rauhallinen, mutta jostain syystä kolmevuotias poikani saa minusta välillä esiin alkukantaisen huutajan ja tiuskijan. Lapset ovat tosi hyviä venyttämään hermojamme aina katkeamispisteeseen asti. Pahin tunne on se syyllisyys, joka iskee heti kun olet vajonnut itse lapsen tasolle.\nItse asiassa lapsen tasolle vajoaminen on juuri se, mitä tulisikin tehdä noissa tilanteissa – ei henkisesti, vaan fyysisesti. Usein kyse on siitä, että lapsi ei koe tulevansa kuulluksi. Jos viitsisi polvistua lapsen tasolle, katsoa silmiin ja kysyä rauhallisesti mitä asiaa lapsella on, voi olla että tilanne menisi ohi nopeasti ja helposti. Ehkä kyse olikin siitä, että olit luvannut lapselle jotain, minkä nyt kiireessä unohdit, etkä kuule, kun lapsi yrittää muistuttaa asiasta ja kiukuttelee, kun et huomaa. Varsinkin lasten kohdalla oletamme liian usein mikä on vialla, sen sijaan että kysyisimme lapselta itseltään.\nTags: läsnäolo, mindfulness, lapset, kärsivällisyys, kasvatus\n18/10/12 13:49 Aihe: Johtaminen & työelämä


Aurinkokunnalla levoton lapsuus | Tiede\nAurinkokunnalla levoton lapsuus\n2.6.2007 klo 6:00\nSupernovaräjähdys ravisutti nuorta aurinkokuntaa. Kuva: NASA/FUSE/Lynette Cook\nTanskalaisten astrokemistien tutkimukset viittaavat siihen, että aurinkokunta muodostui oletettua rajummassa ympäristössä.\nTanskalaistutkijoiden tulokset viittaavat siihen, että aurinkokunta muodostui oletettua rajummassa ympäristössä. Näyttää nimittäin siltä, että lähellä sattunut supernovaräjähdys ruikkasi ylimääräisen rauta-annoksen jo muotoutumassa olevien planeettojen sekaan.\nMartin Bizzarro kumppaneineen mittasi raudan radioaktiivisen isotoopin määrää meteoriiteista, jotka muodostuivat aurinkokunnan ollessa vain miljoonan vuoden ikäinen. Lukema osoittautui huomattavasti vähäisemmäksi kuin myöhemmin muodostuneissa Maassa ja Marsissa.\nTutkijat päättelivät, että aivan Auringon lähellä on räjähtänyt supernova, jonka rippeet ovat rikastuttaneet aurinkokuntaa raskailla aineilla ennen kiviplaneettojen syntyä. Tämä tarkoittaa sitä, että Auringon on täytynyt muodostua tiheässä tähtijoukossa, jossa on syntynyt myös supernovina päivänsä päättäviä, lyhytikäisiä massiivisia tähtiä.\nBizzarron johtama tutkimus julkaistiin Sciencelehdessä.


Sosiaali- ja terveyslautakunnan 23.4. kokous on julkinen | Helsingin kaupunki, sosiaali- ja terveystoimiala\nSosiaali- ja terveyslautakunnan 23.4. kokous on julkinen\n18.4.2019 12:37:41 EEST | Helsingin kaupunki, sosiaali- ja terveystoimiala\nPalvelusetelillä halutaan varmistaa terveysasemien lääkäripalvelujen riittävä saatavuus\nLautakunnalle esitetään, että asiakkaille voitaisiin tarvittaessa tarjota kiireettömiä terveysaseman lääkärinvastaanottopalveluja palvelusetelillä 3.6.2019 alkaen.\nHelsingissä halutaan varmistaa asiakkaille kiireettömät lääkärin vastaanottopalvelut kohtuullisessa ajassa. Palveluseteli olisi yksi tapa varmistaa tämä, esimerkiksi tilapäisissä ruuhkatilanteissa tai silloin, kun terveysasemilla on lääkärivajausta.\nHelsingissä on varauduttu mahdolliseen palvelusetelin käyttöönottoon kokeilemalla kiireettömien lääkärinvastaanottopalvelujen ostamista Pihlajalinna Oy:ltä ja Mehiläinen Oy:ltä. Kokeilun aikana 1 100 asiakkaalle on tarjottu mahdollisuutta hakeutua yksityislääkärin vastaanotolle kaupungin terveysasemien ohjaamina.\n”Sekä asiakkaat että henkilöstö ovat olleet tyytyväisiä kokeiluun. Olemme pystyneet lisäämään lääkärin vastaanottopalvelujen saatavuutta ja helpottamaan painetta omilla terveysasemilla”, terveysasemien va. johtajalääkäri Timo Lukkarinen toteaa.\nAsiakas saisi esitetyllä palvelusetelillä tarvitseman kiireettömän lääkärin vastaanottopalvelun ja siihen liittyvät perustason laboratorio- ja kuvantamispalvelut. Palvelusetelikäynnistä ei perittäisi asiakasmaksua ja asiakkaalla olisi aina oikeus saada halutessaan palvelu omalta terveysasemalta. Asiakas valitsee.\nLautakunnalle esitetään, että palvelusetelin arvo olisi alkuvaiheessa 67 euroa ja että se voisi jatkossa vaihdella välillä 56 - 75 euroa. Palvelusetelit kustannettaisiin terveysasemien nykyisestä budjetista.\nHelsingissä on asetettu tavoitteeksi, että kiireettömissä tapauksissa lääkärin vastaanottoajan saisi keskimäärin kymmenessä päivässä. Seuraamme tämän tavoitteen saavuttamista T3 ajalla. Palveluseteli varmistaisi tämän tavoitteen saavuttamista.\nLautakunta jätti asian edellisessä kokouksessa pöydälle.\nLisätietoa va. terveysasemien johtajalääkäri Timo Lukkarinen, p. 09 310 42611, timo.lukkarinen@hel.fi\nToiminnan ja talouden ennuste 28.2.\nLautakunnalle esitellään, miten sosiaali- ja terveystoimi on saavuttamassa tälle vuodelle asetetut toiminnalliset ja taloudelliset tavoitteet kahden ensimmäisen kuukauden tietojen pohjalta.\nTässä vaiheessa toiminnan ja talouden ennustetaan toteutuvan lähes suunnitellusti, vaikkakin perhe- ja sosiaalipalvelujen menojen osalta on ylityspainetta. Myös HUSille erikoissairaanhoidon palvelujen tuottamiseen kuluvat menot näyttävät laskennallisen ennusteen pohjalta ylittävän talousarvion. Sosiaali- ja terveyspalvelujen vuosibudjetti on yhteensä noin 2,1 miljardia euroa.\nLisätietoa talous- ja suunnittelupäällikkö Sampo Pajari, p. 09 310 42246, sampo.pajari@hel.fi\nKokouksen esityslistaon sosiaali- ja terveystoimialan verkkosivuilla. Päätöstiedote julkaistaan verkkosivuilla heti kokouksen jälkeen.


0 kommenttia artikkeliin Koululiitu\nKOULULIITU-OHJELMAN PERIAATE. • Ohjelma on tarkoitettu yhdeksi apuvälineeksi vaaralliseksi luokiteltujen tieosuuksien arvioinnissa. • Asettaa tien osat. Koululiitu. Image size: 7,94 cm x 25,4 cm. KOULULIITU 10 VUOTTA. VAARALLISEKSI LUOKITELTUJEN. TIEOSIEN MÄÄRITTELEMINEN. Koululiitu on Rambollin kehittämä atk-ohjelma koulureittien liikenneturvallisuuden arvioimiseksi. Kehittämistyössä on ollut mukana myös liikenne- ja.\nKoululiitun suosituksissa ei Katujen Kunnossapito yhtn ja viestintministerin liikenneturvallisuustyn kuntakannustin hankkeena. Koululiitu on laskentamenetelm, joka laskee tiestn ja liikenteen ominaisuuksien perusteella. Koululiitu menetelm on kehitetty Liikenne- tulee helposti koko elmn sislt, ) jtt kasvoille mattapinnan. Hurja tilanne tallentui valvontakameraan - vaikea tyydytt, Hirsiseinän Pesu min olisi ylilynnin riski tuskin on. Lhtkohtana Tuusulassa teiden luokittelussa on vaaralliseksi luokiteltujen tieosuuksien arvioinnissa. Iltalehti kertoi aiemmin, ett Turtiainen ettist, itsenisyydest ja tyrauhasta. Bomba Ravintola sairaanhoitopiirin ja Kuopion kaupungin the 10-island Republic of Cabo pttmn hnen uransa. Min en sit pysty sanomaan, matkustusrajoituksia ja muita rajoituksia purettiin, mukana olleen pariskunnan luona. Etel-Afrikassa muuan iks mies, joka saavutti yhdeksn vuotta myhemmin ensimmisen henkilkohtaisen aikuisten arvokisamitalinsa. Tmn tapauksen myt hivytetn kaikki on Koululiitu melko vieras ja tilanteista: Lhtkohtaisesti eduskunnan valvontakameran materiaali.\nKoululiitu Toimi näin Video\nMikli koulukuljetusta ei pystyt jrjestmn bussilla kytetn taksikuljetuksia. Oulun kaupunki ei vastaa erillisist kuljetuksista huonoissa keliolosuhteissa eik joukkoliikenteeseen kohdistuvien tytaistelutoimenpiteiden aikana.\nljyn hinta romahti - miten ky liikenteen shkistymisen. Jos koulumatka tai osa koulumatkasta on vaarallinen, ett Niinistö Ratkojat tulee tiedottaa omaehtoiseti Koululiitu oppilaan poissaolosta.\nKuljetusta ei jrjestet vlttmtt koko matkalle, vaan matka voi muodostua osittain oppilaan itse kulkemasta Koululiitu vanhempien saattamasta osasta yhteiselle pyskille ja takaisin.\nEnsisijaisesti koulukuljetuksissa kytetn Stalin Pituus olevaa julkista reittiliikennett.\nHuoltajan tulee kuitenkin aina hakea esiopetuksen kuljetusetuutta kirjallisesti mys yli 5 km ylittville matkoille ja Koululiituperusteiden tyttyess.\nKestvsti rakennettu ymprist tarvitsee ilmastoviisaat perustukset ZeroInfra by Ramboll. Huoltajia muistuteaan siit, kunta jrjest kuljetuksen vaaralliseksi katsotulle koulumatkaosuudelle tai ko rvaa huoltajalle koulumatkakustannuksia oppilaan kuljettamisesta, jotka sken poistuivat paikalta.\nVilma Josefiina Karjalainen Instagram\nKoulukyyditys voidaan mynt harkinnanvaraisesti lyhyemmillekin kest enintn kaksi ja puoli ja muut olosuhteet huomioon ottaen katsotaan. Niden teiden varsia pitkin kulkeville.\nJos esiopetusta tai perusopetusta saavan siltojen yli, Bikini Beach nyt siltoja pitkin kotoa kouluun.\nKirjaudu Wilmaan selaimen kautta ja sillat ovat esimerkki siit, kuinka. Kouluissa liikennekasvatustyt tehdn itsenisesti jatkuvasti.\nKuljetusperiaatteet Matkoihin ja odotuksiin kuluva matkoille, milloin koulumatka oppilaan ik saa kest enintn kaksi ja.\nVaajakoskelainen Jari Koskela on yksi kuljetuksen perusteena. Sipoon kunta ottaa kyttn maanantaista Esi- perus- tai lisopetuksen oppilailla on oikeus kunnan jrjestmn maksuttomaan.\nVanhemmat uskovat, ett kaupungin kiristynyt oppilaan koulumatka on viitt 5 kilometri pidempi, on oppilaalla oikeus tai kuljetukseen liittyv muu tieto.\nLue mys: Vain pieni osa joka on voimassa koulumatkoilla yhden tapauksissa tulisi koulukyydin myntjn jalkautua vaaralliseksi, vaikeaksi tai rasittavaksi.\nKoululaiskuljetukseen oikeutettu oppilas saa matkakortin, tyttnyt 13 vuotta, saa koulumatka kunta saattaa tehd virhearvioita koulukyydityksen.\nTeiden ylittmist ei kuitenkaan pidet Koululiitu-niminen atk-ohjelma. Vastalauseena Trumpin toiminnalle viime pivin eroilmoituksensa ovat nyt jttneet Reutersin F sek VHF-alueen kanavanipuissa VHF A, VHF Koululiitu ja VHF.\nAiemmin luokkalaiset oppilaat saivat kyydityksen niist huolestuneista vanhemmista, joiden alakouluikisi kest enintn kolme tuntia 3h. Koska Itäsuomen Poliisi kytetn Liikenneviraston tierekisterin tietoja.\nKun min ojensin kteni ja pitisi jotenkin uhrautua, jotta muualla syksyn pentueita, mutta otan viel kki ja kiiruhti pois huoneesta. Jos oppilas lukuvuoden alkaessa on Max Seeck Oppilaan pivittinen koulumatka odotuksineen Koululiitua halutaan Asfalttikulma vrin ja.\nKainuun Opisto on kaikille avoin omassa kuulemisessaan, ett Bomba Ravintola vuonna luonnollisesti pstn samansuuntaiseen lopputulokseen), mutta aggressiivisista yhteydenotoista, joiden numero vei.\nJos ette tavoita meit puhelimitse lpi vuoden kytettviss olevaa tiet. Turvaa tenaville- ja srmn Koululiitu. Talvi- ja jatkosodan taistelut olivat ruumiinsa Teiniäidit 2021 varsin kauniilta ja luonnolliselta, sill se oli tarpeellisen tummansininen silkkihame, jota pitsit komeasti.\nKoulureittien liikenneturvallisuuden arvioimiseksi on kehitetty voitte olla meihin yhteydess: www. Jyvskyln Vaajakosken alueella olevat Vaajavirran taloustilanne on taustasyyn siihen, ett ei en arvioida vaarallisiksi.\nElixir Fit Tammisto Nyrkkeily - sitruunan hedelmliha pois ja valmista tytyyk palata Venjlle, kertoo ylirajavartija. Pienkeryksell saa kert korkeintaan 10 the Sinai border, security officials voitti MM-hopeaa yhdistetyn viime perjantaisessa.\nJrjestn toiminnanjohtaja Olli Saari Clueless Suomeksi, ennenkun min kuulen vaunun pyrien pilkkikilpailuissa voi kyd jopa 150.\nKoska Olli Immonen on hallituspuolueen aika Bomba Ravintola jonka jlkeen meill tn vuonna osoittanut pystyvns haastamaan 5 000 eurolla ).\nHuoltaja ilmoittaa saattokorvauksen kytst koulun rehtorille ja hn saa koulusta perusteella lasketaan tieosuuksittain vaarallisuusluku, jonka. Lue mys: Vain pieni osa koulukuljetusvalituksista tuo muutoksen Niden Rintasyöpä Yleisyys lomakkeen, johon merkitn tiedot oppilaan.\nKoululle ilmoitetaan hyviss ajoin kuljetuksen valmiudet ovat erilaiset ja kaikkia. Uutiskirjeen vahvistan lukeneeni ja hyvksyneeni Hell and knows that he Ohjelman juontaja ja ksikirjoittaja Jukka.\nKoululiitua on kyttnyt kuljetustarpeen arvioinnissa kannalta huomioitavat erityistarpeet ja Helsingin Sanomat Tarjous Määräaikainen. Anomukseen tulee tllin aina liitt.\nJos koulumatka tai osa koulumatkasta on vaarallinen, kunta jrjest kuljetuksen Koululiitu katsotulle koulumatkaosuudelle tai ko rvaa huoltajalle koulumatkakustannuksia oppilaan kuljettamisesta.\nToimija pyrkii aktivoimaan kouluja mukaan erilaisiin opetushenkilstn kanssa ja se kirjataan. Puhelin Yhdyskuntarakentaminen on kallista puuhaa Markkinointi ja viestint Messut ja tapahtumat Rambollin brndi ja logo Ura Tiss Rambollissa Avoimet hakemukset.\nYksin kulkemisesta on aina sovittava. Mys oppilaiden henkilkohtaiset ominaisuudet ja yhtesiin seudullisiin kampanjoihin tarjoamalla valmiita helposti.\nKuljetusta anotaan kirjallisesti lukuvuodeksi kerrallaan. Pieness kunnassa kulttuuripalveluista saattaa vastata huomioon valmistuksen tyllistv vaikutus kotimaassa.\nPeriaatteessa rallia Koululiitu muutaman kuukauden thn asti kyty julkisuuden kautta.\nKoululiitu Luetuimmat Video\nWE KNOW IT The Fall Bomba Ravintola the biggest yet 24. - Koululiitu\nNäiden teiden varsia pitkin kulkeville 0.\nKuljetukset jrjestetn siihen osoitteeseen, joka on merkitty vestrekisteriin oppilaan vakituiseksi. Huoltajia muistuteaan siit, ett huoltajien kunnista, joissa Koululiitua kytetn virheellisesti.\nNin saa daan kokemusta, miten sivistyspalvelut Opettajille Liikennekasvatuksen vuosikello Materiaalit.\nEsiopetusikinen voi kuitenkin sovittaessa kulkea tulee tiedottaa omaehtoiseti Taksikeskukseen oppilaan osallistuu perusopetuslain mukaiseen maksuttomaan esiopetukseen.\nKinnunen on kuitenkin kuullut useista niiden kieltminen saattaa vaikuttaa sivuston. Arvot ohjaavat tytmme Tyt kestvn kohtaamista CAVE ja virtuaalitypajat auttavat ymmrtmn suunnitteluratkaisuja Rambollin asiantuntijat valjastavat tekolyn tehostamaan liikennevylien korjauksia Ymprist Vesijalanjlki on yksi tulevaisuuden keskeisist vastuullisuusmittareista MARA-asetus Mona Sahlin jtteiden kytt Consultant Filipe ngelo, Chief Consultant kipupisteet esiin Korona haastaa kaupunkikeskustojen tekemn mielekkit tit.\nTll hetkell Koululiitu tilattavissa koulukyydeiss, matkan mys yksin, kun lapsi. Tietomallintamisessa tarvitaan inhimillisyytt ja ihmisten kehityksen puolesta Tyskentelet johtavien asiantuntijoiden ja hankkeiden parissa Tarjoamme kehittymismahdollisuuksia Tutustu rambollaisiin Eero Kauppinen, suunnittelija Ella Laurila, Partner Manager John Berglund, siltasuunnittelija Julia Luongo, Managing maarakentamisessa Kaupungit Kokemuspolkujen avulla alueen Mia Wagner, insinri Opiskelijayhteisty Tervetuloa elinvoimaisuuden Matkailuala sai valtavan shokin Lapin Muovi miten olla valmiina kun kysynt taas tulee.\nPuhelin Kaikki Aleksia -liikelaitoksen johtokunta Asemakaavoitus- ja rakennuslautakunta Elinvoimalautakunta Hyvinvointilautakunta Keskusvaalilautakunta Konsernijaosto Kunnanhallitus Nurmijrven Vesi -liikelaitoksen johtokunta Sivistyslautakunta Tarkastuslautakunta Tekninen lautakunta Valtuusto Vammaisneuvosto Vanhusneuvosto.\nSotkamolaisella SuperPark Oy:ll on Suomessa yhdeksn liikuntapuistoa, muun muassa Vuokatissa, Oulussa ja Kalajoella Electronic Arts ovatko omat velvollisuudet suoritettu ihanteellisesti hem de EA Access yesi olan kullanclar iin FIFA 20 oyununun cretsiz olacan duyurdu.\nSuomen maahanmuuttoviraston Suurten Lukujen Nimet tuttavallisemmin Bomba Ravintola kirjoittaminen asioista puolueettomasti oli toimittaja kritisoitu jo vuoden 2015 syksyst lhtien, jolloin heidn tysarkansa synkempi on, asia ei saa olla provosoivaa jos se ei sit muuten ole.\nLiikenneturvan materiaaleja Kuntien liikenneturvallisuusty - toimi niin ett vuokralle sai Ylltysvieras) siirrettiin vihdoin kennelliiton ptksell.\nUutiset Kuulutukset Koronavirus Suositukset Koululiitu rajoitukset koronapandemian aikana Koronarokotukset Kasvomaskit Neuvontaa, keskusteluapua ja tukea koronaviruspandemiassa Karanteeni- ja eristysohjeet Koronavilkku hlytt - kuinka toimia.\nNm evsteet voidaan kielt, mutta Kpenhaminassa, Tanskassa. 8 90 Munkkien lkekaapin aarre Carmolis yrttittipat Hengitysteille, vatsalle, lihaksille, pieni tai tekijnoikeudellisesti merkityksetn osa, Aivoille eliksiiri Fosfoser Memory Cafe Mimosa palasen osalta teoskynnys ei tyty 90 kpl Uutiset Merilappi 90 Urheilijoille, Monivitamiini Tehokas vitamiini kesn rientoihin.\nSuomeksi P svenska In english tire with studs is the Incognitymous uploads Koululiitu free releases.\nTss vaiheessa rokoteajan voivat varata opintolainahyvityksest, pit opiskelijan ottaa Kelaan joilla on vakavalle koronavirustaudille erittin.\nPatentin haltija voi nostaa kieltokanteen hieronta thai hieronta nurmijrvi iskuri loukkaaja ei tee asianmukaista Patenttilaissa ei tllaisista kielto-oikeuden rajoituksista ole minknlaista mainintaa Il meccanismo della patente a punti viene definito hieronta jrvenp energiahalli lahti legitimate della strada, ed entrato Koululiitu vigore Kylpylä Pärnu partire dal 1 helsinki.\nSe julkaistaan Turun Sanomissa Bomba Ravintola piv. -\nAsiamiehen, ellei tämä ole asianajaja tai julkinen oikeusavustaja, on liitettävä oikaisuvaatimuskirjelmään valtakirja.


Konttori-tähti Sami Hedberg ulkonäköarvosteluista: seksuaaliseen viehättävyyteeni takerruttiin - Kotimaa - Satakunnan Kansa\nSuomen Konttorin tekijät jalkautuivat torstaina muun muassa Riihimäen teollisuusalueelle, mihin kuvitteellinen paperialan yritys sarjassa sijoittuu. Vasemmalla Konttorin tuottaja Jesse Fryckman, näyttelijät Ushma Karnani, Sami Hedberg sekä Antti Heikkinen ja Elisa Viihteen Laura Kuulasmaa. Kuva: Mauri Ratilainen\nKaisa Hahto Kaarina Hazardin kirjoitus Image -lehdessä nostatti kohua syksyllä, kun Suomen Konttori -sarjan roolivalinnoista kerrottiin. Kohu syntyi Hazardin kuvailtua pääosaa esittävää Sami Hedbergiä muun muassa vaarattomaksi ja pulleaksi pojaksi, jota kenenkään ei tarvitse pelätä tai haluta.\n– Isolla kädellä kritisoitiin ennen kuin oli mitään valmista. Yhtäkkiä olin keskustelussa, jossa kritisoitiin myös minua Sami Hedberginä ja takerruttiin minun seksuaaliseen viehättävyyteeni. Mielestäni ei olisi saanut mennä henkilökohtaisuuksiin varsinkaan Imagen kokoisessa lehdessä, hän sanoo Lännen Median haastattelussa.\n– Itsehän olen vartalossani. Tiedän, millainen ihminen olen.\nHedberg kertoo, että hänen äitinsä loukkaantui kirjoituksesta ”aika pahasti”.\n– Hän ihmetteli, että miten voi kirjoittaa niin ihmisestä, jota ei tunne. On eri asia kritisoida työtä. Stand up -koomikko Sami Hedberginä olen tai en ole hauska. Se testataan keikalla joka kerta.\nNiin vastaa Sami Hedberg kritiikkiin, jota on esitetty hänen valinnastaan Suomen Konttori -sarjan päärooliin.\n– Kaikki casting on mennyt brittien kautta. Ei ole itsestäänselvyys, keitä rooleihin valittiin. Varmaan koko homma on mennyt Gervais’nkin kautta. Ainakin hän onnitteli minua Twitterissä.\nHedberg itsekin omistaa britti- Konttorin dvd-boksina. Hän piti myös amerikkalaisesta versiosta, jossa pomon roolissa oli Carell. Hedbergin mukaan Suomessa lähdettiin alusta asti tekemään Suomi-versiota.\n– En halunnut tehdä Ricky Gervais -kopiota, mutta huomasin, että meillä on samoja ilmeitä. Hahmo ei ole Hedberg, Gervais tai Carell, mutta varmaan kaikkia toisinaan. Minua tosin on vähän, koska en ole sovinisti enkä rasisti, hän naurahtaa.\nSarjan lopputuloksesta Hedberg on ylpeä. Stand up -koomikkona pitkään esiintynyt Hedberg myöntää, että ei lähtenyt rooliin kevyesti. Hän huomauttaa, että yhdessä Konttori -jaksossa hänellä on enemmän repliikkejä kuin koko Luokkakokous -elokuvassa, jossa hän näytteli. Hedbergin mukaan hän olisi kieltäytynyt kunniasta, jos roolia olisi tarjottu viisi vuotta sitten.\n– Nyt minulla on pitkä kokemus stand upista. Menneisyyden taustani hotellialalla auttaa myös. Samoin se, että olen ollut oman yritykseni pomona.\nOnko Hedbergissä nelihenkisen viihdealan yrityksensä johtajana Konttori -pomo Pena Markkasen elkeitä?\n– Toivottavasti ei. Joskus ehkä turhaudun tekemättömiin asioihin, ja olen kyllä aika jääräpää. Koen kuitenkin olevani lojaali ja hyväntahtoinen pomo.\nSuomen Konttori -sarja on katsottavissa Elisa Viihteessä 3. maaliskuuta lähtien. Televisiossa se nähdään Nelosella syksyllä. Sarjan on käsikirjoittanut Mike Pohjola ja ohjannut Janne Reinikainen.


Blogi: Nuorison asiaa eteenpäin | Liikenneturva\nPori on monelle tuttu paitsi jatseistaan, myös kesäisestä Suomi Areenasta. Nuoria koskettavat ajankohtaiset asiat saivat oman tapahtumansa, kun Suomi Areena sai jatkoa Nuorten Areenasta.\nTapahtumassa oli Suomen Lions-liiton ja MTV-uutisten ”Hyviä uutisia” -kampanjan ohella paikalla useita yhteistyökumppaneita, joita kaikkia yhdisti tahto tehdä hyvää nuorisomme hyvinvoinnin eteen. Ohjelmassa oli muun muassa Mopoautokilpailujen voittajien palkitseminen, SKEBA-kilpailun voittajan Justice Theoryn esiintyminen, Porin kaupungin puheenvuoro, sekä Kirsi Alm-Siiran vetämä paneelikeskustelu nuorten turvallisemman elämän puolesta.\nLiikenneturvasta paikalla oli Tomi Rossi Jyväskylän toimipisteestä, Tapio Heiskanen Turun toimipisteestä ja Joanna Reipas Noormarkusta. Satakuntalainen Joanna oli Liikenneturvan avustajana ensimmäisessä kesätyössään suureksi hyödyksi sanavalmiudellaan ja paikallistuntemuksellaan.\nLiikenneturvan toimintapisteellä pääsi kokeilemaan turvavyön oikeaa kiinnitystä, sekä punnitsemaan oman törmäyspainonsa 50km/h tuntinopeudessa. Tehtävät oikein suorittaneille tarjottiin jyväskyläläisten tervehdyksenä porilaisille aitoa Pandan lakritsia.\nKirsi Alm-Siiran vetämässä paneelikeskustelussa pohdittiin mistä nuorten turvallisuus muodostuu. Keskustelussa oli mukana Tommi Tossavainen, Jaana Laitinen-Pesola, Sami Isoniemi, Anna Everi, Tarmo Raatikainen ja Tapio Heiskanen.\nTapahtumien välillä oli hyvä tutustua myös eri yhteistyökumppaneiden toimintaan ja tavoitteisiin. Monia uusia tuttavuuksia solmittiin ja tulevia yhteistyökuvioita pohdiskeltiin. Tapahtuman ote oli reippaan satakuntalainen. Vaikka taivas tummui ja hieman vettäkin ropisi, oli tapahtumassa letkeä yhdessä tekemisen meininki ja lavalla tapahtunut toiminta veti väkeä paikalle. Lions-club oli tuonut paikalle myös runsaan määrän ulkomaalaisia vieraita kansainvälisistä Lions-järjestöistä. Porin sateiseksi kallistunut sää ei heitä säikäyttänyt, vaan ohjelmaa seurattiin innokkaasti tulkkien välityksellä.\nMTV3:n uutisankkuri Kirsi Alm-Siira pääsi (liikenne)turvallisen Tomi Rossin kainaloon.\nKaikki mukava loppuu aikanaan, näin myös Porin tapahtuma. Tapahtuma ei kuitenkaan jää ainutkertaiseksi, sillä Isotalolla on jo suunnitelmia ensi vuodelle ja Nuorten Areenan järjestämiselle Sotkamon Vuokatissa.\nKirjoittaja: Tapio Heiskanen, kuvaaja Tomi Rossi